PREMA PLANU URBANISTA: Borići ustupaju mesto stambenim i komercijalnim objektima! – Kruševac PRESS\nAutor Redakcija\t Poslednje ažuriranje 08.10.2021. 0\nPrema najnovijem planu lokalne vlasti deo Bagdale poznat kao Borići trebalo bi da bude područje gde će se višespratni stambeni i komericjalni objekti!\nUprava Grada Kruševca objavila je elaborat za rani javni uvid za plan detaljne regulacije Bagdala 4 koji obuhvata površinu od oko 25,67 hektara.\nCilj donošenja novog plana jeste da se aktiviraju mogućnosti za urbani razvoj, definišu parametri izgradnje i poveća atraktivnost lokacije kroz izgradnju infrastrukture.\nPodručje koje se nalazi između ulica Vojvode Mišića do ulice Njegoševe na severu, ulice Bagdalski venac na istoku, pa prema jugu do preseka sa ulicom Ive Andrića i na zapadu Garskog potoka uglavnom će biti namenjeno za izgradnju objekata namenjenih višeporodičnom stanovanju i komercijalnim sadržajima.\nTeritorija koja je obuhvaćena planom biće podeljena na nekoliko zona.\nPored objekata namenjenih trgovini, ugostiteljstvu, turizmu, zanatstvu i drugim uslugama biće moguća i izgradnja objekta namenjenih privredi koji uključuju manje proizvodne jedinice i manju zanatsku proizvodnju.\nBagdala 4Borićiplan detaljne regulacije


Predstavljaju se prioriteti lokalnih savjeta pred službenicima Opštine Peć - Vesti - Aktivno Građanstvo\nPredstavljaju se prioriteti lokalnih savjeta pred službenicima Opštine Peć\nPeć, 22 avgust – Održan je javni sastanak “Prezentovanje prioriteta lokalnih savjeta”, koji je organiziran u okviru projekta za jačanje aktivnog građanstva na Kosovu.\nCilj ovog sastanka je prezentacija prioriteta lokalnih savjeta i obuhvatanje ovih prioriteta u radnim planovima ili u opštinskim prioritetima za 2016 i 2017 godinu.\nNa ovom sastanku oim prezentacije i diskutovanja prioriteta od strane lokalnih savjeta je razgovarano i o načinu odabira prioriteta od strane opštine, o mogućnostima isplate predsjednika lokalnih savjeta, što je jedna od zabrinutosti za predstavnike zajednice kao i za samu opštinu, pošto Ministarstvo Finansija nema zakonskog prostora za isplatu komisija, radnih grupa ili predsjednika lokalnih savjeta kao izabranih predstavnika od strane same opštine.\nTokom sastanka je ocijenjen od strane svih učesnika i rad nevladine organizacije Syri i Vizionit na osnaživanju i podršci predsjednika lokalnih savjeta kao i aktiviziranje građanstva kako bi bili aktivniji spram institucija sa svojim zahtjevima i žalbama.\nUčesnici na sastanku su bili predsjednici lokalnih savjeta, potpredsjednik opštine Peći kao i službenici iz nekoliko direktorijata koji su neposredno nadležni za prioritete zajednice.\nSastanak je organizovan u okviru projekta “Aktivno Građanstvo”, a koji ima za cilj razvoj i unaprijeđenje aktivnog građanstva na Kosovu, a koji se realizuje evo već nekoliko godina u regionima Peći i Prizrena a uz pomoć NVO-a “Syri i Vizionit” i finansijsku podršku od organizacije Olof Palme International Center.


Џонсон: Нова зора за Британију, излазимо из ЕУ до 31. јануара - Нови Стандард\nDžonson je poručio da je za Britaniju svanula „nova zora“, dodavši da će voditi „narodnu vladu“\nLider britanskih konzervativaca rekao je da će bregzit sprovesti do kraja, kako je i obećao posle ubedljive pobede na vanrednim parlamentarnim izborima. Džonson je poručio da je za Britaniju svanula „nova zora“, dodavši da će voditi „narodnu vladu“.\n„Izborna pobeda omogućiće Vladi da sprovede bregzit i da Britanija narednog meseca i zvanično napusti Evropsku uniju“, poručio je slaveći pobedu Džonson.\nDžonson je prethodno bio u Bakingemskoj palati, kod kraljice Elizabete Druge, kako bi i formalno zatražio dozvolu za formiranje Vlade. Konzervativci imaju prednost od čak 78 mesta u Donjem domu, sa mogućnošću da im pripadne još jedno. Prema poslednjim rezultatima, konzervativci su osvojili 363 od 650 mesta u Parlamentu.\nBi-Bi-Si ukazuje na to da se konzervativna većina u donjem domu Britanskog parlamenta meri sa onom koju je dobila Margaret Tačer u svom trećem mandatu 1987. godine. Džonson se kockao sa procenom da bi mogao da dobije izbore podrškom gradova i zajednica gde se glasanje za konzervativce gotovo smatralo grehom – i pobedio je, ističe se u komentaru britanskog javnog servisa.\n„Pobeda Konzervativne stranke skoro trenutno će se osetiti. Ukoliko se neko čudo ne desi, Britanija će sledećeg meseca napustiti EU pošto će novog-starog premijera podržati novi poslanici koji će glasati za Zakon o bregzitu, dovoljno jaki da odbiju bilo koji pokušaj opozicije“, navodi Bi-Bi-Si.\nIzvor Bi-Bi-Si/RTS, 13. decembar 2019.\nSTARDžON: DžONSON NEMA PRAVO DA NAM ZABRANI REFERENDUM\nŠkotska premijerka Nikola Stardžon izjavila je da premijer Velike Britanije Boris Džonson nema pravo da zabrani referendum o nezavisnosti Škotske, nakon što je Škotska nacionalna partija ostvarila veliku pobedu na jučerašnjim izborima.\nDžonson je tokom predizborne kampanje više puta ponovio da će odbiti svaki eventualni zahtev za raspisivanje novog referenduma o nezavisnosti Škotske.\n„Kao lider partije koja je u Škotskoj doživela poraz nemate pravo da nam stanete na put. Građani Škotske su rekli svoje i sada je vreme da donesu odluku o svojoj sudbini“, poručila je Stardžon na konferenciji za medije u Edinburgu.\nDodala je da zna da svi koji su glasali za SNP nisu za nezavisnost, ali je ostvareni rezultat sam po sebi dovoljan da se referendum održi. Zbog toga će, kako je istakla, u narednih nekoliko dana podneti vladi zvaničan zahtev za odobrenje raspisivanja referenduma.\n„Znamo da će Džonson to odbiti i da će nakon toga biti pokrenuta široka debata oko toga da li Konzervativna partija ignoriše demokratski izbor građana Škotske. Vreme je da premijer počne da sluša naše građane“, poručila je Stardžon.\nNa jučerašnjim izborima Škotska nacionalna partija je u Škotskoj osvojila 48 mandata, 13 više nego u dosadašnjem sazivu, a dobila je 45 odsto glasova, osam odsto više nego na izborima 2017. godine. Konzervativci su dobili svega šest poslanika, Liberalne demokrate četiri, a laburisti samo jednog.\nNaslovna fotografija: Jeff J Mitchell/Getty Images\nIzvor FoNet/N1, 13. decembar 2019.\nDnevne vestiBoris DžonsonbregzitVelika BritanijaNikola StardžonreferendumŠkotska


"Bajden neće uspjeti, nema cilj" - BIGportal.ba\n22 Maja, 2022 22 Maja, 2022 085\nPredsjednik SAD Džo Bajden neće uspjeti u Ukrajini zbog nedostatka jasnih ciljeva, navela je bivša kongresmenka Tulsi Gabard za Foks njuz.\n“Bajdenova administracija nije uspela da utvrdi koji su zadaci u ovom sukobu. Možemo da pogledamo Avganistan i Irak — veoma nedavni primer šta se dešava kada nemate konkretan cilj “, smatra političarka.\nAmerički narod, suočen sa visokom inflacijom i rastućim cenama osnovnih životnih dobara, ima pravo da zna koliko će milijardi dolara koštati pomoć Kijevu, rekla je ona.\nU pozadini ruske specijalne operacije za zaštitu Donbasa, koja je počela 24. februara, SAD i NATO saveznici nastavljaju da snabdevaju Ukrajinu oružjem. Dan ranije, šef Bele kuće potpisao je predlog zakona o dodeli vojne, ekonomske i humanitarne pomoći Kijevu u iznosu od oko 40 milijardi dolara.\nMoskva je u više navrata ukazivala na pokušaje Zapada da odvuče sukob snabdevanjem naoružanja Oružanim snagama Ukrajine. Rusko Ministarstvo odbrane upozorilo je da će skladišta municije postati legitimne mete Vazdušno-kosmičkih snaga u Ukrajini.


Značajna ulaganja Vlade RS u opštinu Bratunac - Akta.ba\n25.09.2018. 10:11 / Izvor: SRNA\nVlada Republike Srpske, po različitim osnovama iz Razvojnog programa i iz budžeta Republike, do sada je u opštinu Bratunac uložila oko 40 miliona KM, dok je posredstvom kreditnih linija Investiciono-razvojne banke plasirano još oko 10 miliona KM, rečeno je Srni u Vladi Republike Srpske.\nU ovoj godini Vlada će uložiti još 900.000 KM za rekonstrukciju OŠ "Vuk Karadžić" u Bratuncu, te u izgradnju lokalne putne infrastrukture, ali i za razvoj privredne infrastrukture u ovoj opštini.\nIz Ekonomsko-socijalne komponente Razvojnog programa Srpske za ovu lokalnu zajednicu odobreno je oko dva miliona KM, a neki od najvažnijih projekata koji su finansirani tim sredstavima su izgradnja fiskulturne sale pri područnoj školi Konjević polje, te rekonstrukcija puta Kravica - Opravdići - Popovići.\nU okviru projekta "Vodovod i kanalizacija", koji se realizuje na teritoriji više opština u Srpskoj, za Bratunac je izdvojeno oko 4,6 miliona KM.


Banjaluka: Pogledajte obustave u saobraćaju i koji objekti ne rade\nPovodom obilježavanja Dana Republike Srpske, u Banjaluci su danas i sutra na snazi izmjene u saobraćaju i privremena zabrana rada pojedinim ugostiteljskim objektima.\nNa teritoriji grada danas i sutra biće potpuno obustavljen saobraćaj na određenim saobraćajnicama, povodom proslave Dana Republike Srpske.\nDanas od 9.30 časova do 10.40 časova saobraćaj će biti obustavljen u Aleji Svetog Save od raskrsnice sa Ulicom Gundulićeva do raskrsnice iste ulice sa Bulevarom srpske vojske.\nSaobraćaj će biti obustavljen od 10.30 do 12.00 časova u Ulici kralja Petra Prvog Karađorđevića na dijelu od raskrsnice sa Bulevarom cara Dušana do raskrsnice sa Alejom Svetog Save.\n- Saobraćaj će biti obustavljen i u Ulici kralja Petra Prvog Karađorđevića na dijelu od raskrsnice sa Bulevarom cara Dušana do raskrsnice iste ulice sa Ulicom olimpijskih pobjednika, Kninska ulica, Ulica Marije Bursać od raskrsnice sa Ulicom kralja Petra Prvog Karađorđevića do raskrsnice sa Kninskom ulicom, i Ulica Milana Tepića od raskrsnice sa Ulicom kralja Petra Prvog Karađorđevića do raskrsnice sa Kninskom ulicom, od 11.00 časova do potrebe - saopšteno je iz MUP-a.\nSaobraćaj u Aleji Svetog Save, na dijelu od Gundulićeve do Bulevara srpske vojske biće obustavljen od 16.00 časova pa nadalje do potrebe.\nU nedjelju, 9. januara saobraćaj će biti obustavljen od 7.00 časova do potrebe u Ulici kralja Petra Prvog Karađorđevića na dijelu od raskrsnice sa Bulevarom cara Dušana do raskrsnice iste ulice sa Alejom Svetog Save.\nNa području grada danas i sutra privremeno će biti zabranjen rad ugostiteljskih objekata te točenje alkoholnih pića, kako bi se obezbijedila nesmetana proslava 9. januara - Dana Republike, a naredba je donesena na zahtjev MUP-a Republike Srpske, Policijske uprave Banjaluka, saopšteno je iz Gradske uprave.\nDanas od 16.00 do 21.00 čas privremeno se zabranjuje rad ugostiteljskih objekata u Aleji Svetog Save - Džoni, Dionis - IЈ i Aleja.\nU navedenom vremenu privremeno je zabranjeno točenje alkoholnih pića u ugostiteljskim objektima smještenim na širem prostoru oko Sportske dvorane Borik - u Aleji Svetog Save te ulicama Branka Ćopića, Miše Stupara, Akademika Јovana Surutke i Gundulićevoj.\nU nedjelju, 9. januara od 7.00 do 15.00 časova privremeno se zabranjuje rad ugostiteljskih objekata u Ulici kralja Petra Prvog Karađorđevića - Manja, Helti Palas i Balkon.\nU nedjelju se privremeno zabranjuje točenje alkoholnih pića u svim ugostiteljskim objektima u ulicama Kralja Petra Prvog Karađorđevića - od raskrsnice sa Ulicom Olimpijskih pobjednika do raskrsnice sa Bulevarom cara Dušana, Vidovdanska, Bana Milosavljevića, Srpska, Vladike Platona, Ive Lole Ribara, Gajeva, Marije Bursać, Kninska, Јevrejska, Veselina Masleše, Trg srpskih junaka, Kralja Alfonsa trinaestog i Nikole Tesle.


Milunović će u Turskoj zaraditi 2.000.000 evra - Crvena zvezda info\nMilunović će u Turskoj zaraditi 2.000.000 evra\nSamo za potpis - 400.000 evra\nPosle tri titlule sa Crvenom zvezdom, jednog osvojenog Kupa Srbije, te po jedne grupne faze u Ligi šampiona i Ligi Evrope, Nemanja Milunović podigao je sidro i napustio Marakanu.\nNe može se reći neočekivano, jer postojali su neki nagoveštaji, baš kao i ponude, međutim uprava srpskog prvaka nije želela tako lako da se preda.\nPregovori su trajali skoro pola godine, Dejan Stanković se nakon dolaska Aleksandra Dragovića nadao da bi mogao da upari Milunovića sa reprezentativcem Austrije, da bi 32-godišnji štoper ipak prelomio u korist ponude iz inostranstva.\nPa kako je izgledala ta ponuda turske Alanje kad je Nemanja Milunović pristao bez mnogo ustezanja i premišljanja?\nKako saznaje MOZZART Sport rođeni Čačanin samo za potpis ugovora inkasirao je 400.000 evra, pošto u Tursku odlazi kao slobodan agent, a kroz dvogodišnju saradnju fiksno bi trebalo da mu bude isplaćeno 1.500.000 evra, iliti 750.000 po sezoni. Za jednog 32-godišnjaka plata sasvim zadovoljavajuća.\nI to nije sve - u ugovor je ubačena klauzula o još jednoj opcionoj godini.\nMilunovićev odlazak ostavio je rupu u poslednjoj liniji Crvene zvezde. Bez obzira što Stanković pored Dragovića može da računa na Pankova, Degeneka i mladog Erakovića, kao potencijalna zamena za iskusnog štopera već figurira Srđan Babić, momak koji je poslednjih godinu dana proveo na pozajmici u Famalikau.\nAli nema sumnje da će sportski sektor našeg najtrofejnijeg kluba dobro pretresti fudbalsko tržište. Pre svega one igrače kojima poput Milunovića ističu ugovori sa sadašnjim ekipama...


Opšti uslovi korišćenja | dovezi.me\nKorišćenjem sajta dovezi.me, slažete se i prihvatate određene uslove i pravila korišćenja (u daljem tekstu 'Uslovi korišćenja') koji su navedeni u daljem tekstu.\nZaštita autorskih prava (Copyright)\nOvaj veb sajt je u celosti vlasništvo agencije Experience. Sav softver korišten na sajtu je projektovan i razvijen za potrebe sistema Dovezi.me i zaštićen je međunarodnim zakonima koji regulišu tu oblast. Sadržaj i softver sajta može se koristiti samo za ono za šta je namenjen, odnosno prevoz ljudi. Izričito nije dozvoljeno korišćenje Servisa radi prodaje proizvoda ili usluga ili za povećanje posećenosti bilo kog drugog sajta u komercijalne svrhe, kao ni preuzimanje rezultata pretraživanja sistema Dovezi.me, njihovo preoblikovanje i objavljivanje na drugim sajtovima. Ukoliko želite da sistem Dovezi.me upotrebite u komercijalne svrhe ili na drugačiji način nego što je ovde opisano, obratite nam se elektronskom poštom, na adresu: office@dovezi.me\nDovezi.me je zaštićeno i vlasništvo je agencije Experience. Zabranjeno je korišćenje ovog imena ili znaka od strane bilo kog Servisa, proizvoda ili usluge koja nema veze sa sistemom Dovezi.me. Zabranjeno je i korišćenje imena i znakova koji svojom sličnošću sa imenom i znakom Dovezi.me mogu dovesti u zabludu korisnike i treća lica da bilo koji servis, proizvod ili usluga imaju veze sa sistemom Dovezi.me ili agencijom Experience.\nBilo kakvi utisci ili izjave na sajtu, u delu u kome je korisnicima ostavljena mogućnost da izraze svoje mišljenje, neekskluzivno su vlasništvo sistema Dovezi.me i mogu se koristi u reklamne svrhe i prilagođavati prema potrebi. Ukoliko ostavite utisak na sajtu, slažete se i prihvatate da sistem Dovezi.me može koristiti ime pod kojim pošaljete bilo koji utisak ili izjavu.\nRizik tačnosti informacija\nTačnost informacija prosleđenih putem sistema Dovezi.me isključivo zavisi od naših korisnika Servisa, tj. samih vozača i putnika. Dovezi.me ne odgovara za bilo kakvu netačnost informacija, jer nije u mogućnosti da kontroliše sve oglase. Ukoliko niste zadovoljni određenim oglasom, možete se obratiti sistemu Dovezi.me, na adresu office@dovezi.me , koji će pokušati da utvrdi kako može da u budućnosti spreči slična nezadovoljstva (npr. isključivanjem problematičnih korisnika iz sistema Dovezi.me). Takođe, možete i ostaviti svoj utisak o određenom vozaču/saputniku, u delu predviđenom za to, koji će biti dostupan svim zainteresovanima.\nDovezi.me zadržava pravo da uskrati servis korisnicima za koje utvrdi da ga zloupotrebljavaju. Ukoliko se korisnici lažno predstavljaju, postavljaju lažne oglase i slično, Dovezi.me ima pravo da takve korisnike spreči da dalje koriste sistem Dovezi.me. Ukoliko želite da prijavite slično ponašanje korisnika, i time unapredite poslovanje sistema Dovezi.me, molimo Vas da nam se obratite na adresu office@dovezi.me\nDovezi.me Vam obezbeđuje sistem 'onakav kakav je', bez ikakvih garancija u bilo kom smislu. Vi prihvatate punu odgovornost za bilo kakvu štetu ili gubitke nastale usled korišćenja ili nemogućnosti korišćenja sistema Dovezi.me. Dovezi.me se izričito odriče svih izraženih, podrazumevanih ili propisanih garancija, ali ne i na pogodnosti za odgovarajuću namenu i protiv prekršaja intelektualnih prava. Dovezi.me ne garantuje da će Servis ispuniti Vaše zahteve ni da će rad Servisa biti bez prekida i bez grešaka.\nVi shvatate i prihvatate da sistem Dovezi.me može imati greške u funkcionisanju, projektne greške ili druge probleme i da korišćenje Servisa može rezultirati u nepredviđenoj nepravilnosti, uključujući, ali ne i ograničeno na, neočekivani rezultat ili gubitak podataka. Ograničenje odgovornosti se primenjuje u smislu štete zbog drugih informacija, Servisa, usluga, saveta ili proizvoda do kojih se došlo pomoću linkova ili reklama na sistemu Dovezi.me. Ni pod kojim uslovima Dovezi.me nije odgovoran za nepravilno funkcionisanje ili prekid rada sistema Dovezi.me, prouzrokovano direktno ili indirektno prirodnim silama, elementarnim nepogodama ili uzrocima koji su van razumne moći kontrole, u šta spadaju, ali ne i ograničeno na, problemi u funkcionisanju interneta, kvarovi na kompjuterskoj opremi ili problemi sa istom, problemi u funkcionisanju telekomunikacione opreme ili mreže ili neke druge vrste uređaja i opreme, nestanci struje, bolesti zaposlenih, nesaradnja trećih lica, sve vrste društvenih previranja, naredbe domaćih i međunarodnih sudova.\nDovezi.me zadržava pravo da Vas kontaktira elektronskom poštom u smislu obaveštavanja o statusu vašeg naloga, vaših oglasa i povremenih novosti.\nDovezi.me zadržava pravo da iz bilo kog razloga i bez najave promeni Uslove korišćenja s vremena na vreme, promeni cenovnik i promeni sistem Dovezi.me u bilo kom trenutku, uključujući i pravo da prekine servis, sa ili bez najave, bez odgovornosti prema Vama ili bilo kom trećem licu. Sve takve promene na sistemu Dovezi.me će biti objavljene na sajtu i sve promene stupaju na snagu odmah po objavljivanju na sajtu. Vi se obavezujete da povremeno posetite odeljak Uslovi korišćenja, kako biste se blagovremeno upoznali sa eventualnim promenama.\nKorišćenjem sistema Dovezi.me po objavljivanju promena u uslovima korišćenja, vi se slažete i prihvatate sve promene.\nOvi Uslovi korišćenja predstavljaju ugovor između sistema Dovezi.me i Vas, kao korisnika, koji se tiču korišćenja sistema Dovezi.me i zamenjuje sve prethodne, pisane ili usmene dogovore, razgovore ili ugovore koji ovde nisu posebno pomenuti. Bilo kakva odstupanja od odredaba ugovora će imati dejstvo samo ukoliko su načinjena pismeno od strane sistema Dovezi.me.\nUkoliko se ne slažete sa bilo kojim navedenim uslovom ili pravilom, molimo Vas da više ne koristite sistem Dovezi.me.\nInformacije o korisnicima se prikupljaju samo u meri u kojoj je nužno da bi se komunikacija putem sistema Dovezi.me uspešno obavila. Prikupljaju se samo informacije koje sami korisnici ostave, kao i Vaš IP.\nPrilikom Vaše prve posete, kao i tokom svake sledeće, Dovezi.me na vaš računar šalje tzv. kolačiće (eng. cookies). To su mali tekstualni fajlovi smešteni u vašem internet čitaču (npr. Microsoft Explorer, Mozilla Firefox i slično). Oni sadrže samo podatke kojima se identifikujete kao jedinstveni korisnik sesije, i koriste se isključivo za unapređenje rada sistema Dovezi.me. Ukoliko vaš čitač nije podešen za prihvatanje "kolačića", možete ga podesiti da ih prihvata odbija ili obaveštava o slanju svakog "kolačića".\nLični podaci se nikako i ni pod kojim uslovima ne ustupaju trećim licima u bilo koje svrhe, osim što se podaci nužni za povezivanje ime i e-mail, opciono broj telefona, prosleđuju zaintresovanim korisnicima.\nVaš broj telefona ili e-mail može biti upotrebljen radi obaveštavanja o statusu vašeg oglasa ili iznenadnom otkazivanju ukoliko to bude potrebno. Agencija Experience, vlasnik sistema Dovezi.me, zadržava pravo da korisnike sistema dovezi.me povremeno e-mailom obaveštava o novim uslugama ili proizvodima.\nUkoliko dođe do promene našeg stava o privatnosti, promene će biti objavljene u ovom odeljku na sajtu dovezi.me. Sve promene stupaju na snagu odmah po objavljivanju na sajtu. Ukoliko su vam ovakve informacije bitne, redovno proveravajte ovaj odeljak našeg sajta. Korišćenjem sistema dovezi.me po objavljivanju promena u Stavu o privatnosti, vi se slažete sa svim promenama i prihvatate ih u celosti.\nKorišćenjem sistema Dovezi.me ili bilo kog njegovog servisa vi izražavate svoju saglasnost sa stavovima o privatnosti izraženim i objavljenim na sajtu Dovezi.me u odeljcima Stav o privatnosti i Uslovi korišćenja.\nZa dodatna pitanja u vezi Stava o privatnosti obratite nam se elektronskom poštom, na adresu office@dovezi.me


Šef britanske diplomatije Džeremi Hant ocenio je da iranska zaplena tankera "Stena impero" i 23 člana njegove posade predstavlja "čin državnog piratstva".\n"Prema međunarodnom pravu, Iran nema pravo da opstruiše prolaz broda, a kamoli da se ukrcava na brod. Zbog toga je to čin državnog piratstva. Zatražićemo formiranje misije za zaštitu plovidbe posade i tereta u ovom regionu", rekao je britanski ministar spoljnih poslova Džeremi Hant u obraćanju poslanicima britanskog parlamenta.\nHant nije izneo detalje o novoj misiji, ali je rekao da će Velika Britanija "preduzeti odgovarajuću akciju da podrži bezbedan prolaz brodova kroz Ormuski moreuz".\nOn je naglasio da britanski potezi nisu deo američke politike "maksimalnog pritiska" na Iran. Evropske zemlje i dalje poštuju međunarodni nuklearni sporazum s Iranom iz 2015. godine koji su SAD napustile pre više od godinu dana.\nAmbasada Irana u Indiji u objavila je nešto ranije da su svi britanski mornari sa zaplenjenog tankera u Persijskom zalivu dobro i da se nalaze na brodu.\nSnage Revolucionarne garde Irana presrele su u petak uveče tanker "Stena impero" tokom njegovog tranzita kroz Ormuski moreuz. Brod je zaplenjen sa 23 člana posade, a među njima nema britanskih državljana.\nPariz i Berlin pozvali na oslobadjanje tankera u Ormuskom moreuzu


Govor predsednice Jahjaga na pokretanju događaja o danu žena preduzetnika (WED) - Govori Presidenta - Predsednica Republike Kosovo - DR VJOSA OSMANI - SADRIU\nGovor predsednice Jahjaga na pokretanju događaja o danu žena preduzetnika (WED)\nDrago mi je što smo se ponovo okupili kako bismo obeležili globalni dan žena preduzetnika donoseći ovaj događaj u lep grad, Đakovicu, koji je nekada bio industrijski centar Kosova, i koji je imao visok stepen zaposlenosti žena.\nPoštovana gospođo Kusari Lila,\nPoštovana gospođo Kusari Purrini,\nPoštovani gospodine Gnocchi,\nPoštovani direktore UNDP-a na Kosovu, gospodine Russell,\nPoštovane predstavnice preduzeća,\nOva međunarodna inicijativa koja se posvećuje bitnosti žena preduzetnika u sveopštem ekonomskom razvoju, drugu godinu za redom ističe potrebu za podizanjem institucionalne i društvene svesti u svim zemljama sveta o nejednakoj situaciji u kojoj se nalaze žene u ekonomskom sektoru i o potrebi da se preduzmu konkretni koraci kako bi se ona izmenila.\nSigurno da neophodnost za rodnim politikama proizilazi iz univerzalnih principa čoveka, koje su sastavni deo Ustava i zakona u našoj zemlji, kojima mi garantujemo, kako muškarcima, tako i ženama, jednaka prava i obaveze.\nAli, dok govorimo o ekonomskom jačanju žene, postoje i ekonomski indikatori koji nam veoma jasno pokazuju da društva koja prate politike i koja garantuju veće učešće žena na svim životnim poljima, a posebno u ekonomskom sektoru, su društva koja uživaju više blagostanje i stabilniji ekonomski razvoj.\nVerujem da je pametno da i mi pratimo primer ovih društava, pošto delimo zajednički cilj da izgradimo politike koje garantuju građanima blagostanje, pristup dostojanstvenom životu, garantovanje njihovih prava i iznad svega, ekonomski razvijenu zemlju.\nU našem društvu na Kosovu, žene se suočavaju sa mnogim barijerama koje im često onemogućuju aktivno učestvovanje u ekonomskom sektoru.\nBarijere koje su povezane sa pristupom imovini, finansijskim izvorima, kao i onim ekonomskim, ili i pristupom stručnom školovanju, to su barijere koje otežavaju ostvarivanje inicijativa koje žene mogu da imaju kako bi započele posao, kako bi proširile njihov posao ili kako bi ozvaničile njihov posao.\nOvi problemi su nas pratili godinama za redom, a to je uticalo i na nizak broj žena preduzetnika, na nizak broj firmi koje su registrovane na ime žena ili na ustručavanje mladih devojaka da preduzmu inicijative u ekonomskom sektoru.\nOve posledice osećamo svi, pošto jedno negirano pravo prema ženi je jedno pravo koje se negira celom društvu.\nS toga, su i ovakvi događaji kao ovaj današnji, veoma bitni kako bi istakli probleme sa kojima se žene suočavaju, kako bismo diskutovali o preduzetim inicijativama, kako bismo tretirali ove barijere i iznad svega kako bismo identifikovali potrebne politike koje treba preduzeti kako od strane javnog, tako i od strane privatnog sektora kako bismo garantovali pristup ženi u ekonomskom sektoru.\nNa kosovu ima žena preduzetnika koje su veoma uspešne i koje su dosegle vrh sektora u kojem deluju. Jedan deo ovih žena, uz podršku koju sam im ja pružala, zajedno sa predsednicom Kusari- Lila, u to vreme ministarkom trgovine i industrije, stvorile su i organizaciju kako bi otvorile put i za druge žene G7 i Ekonomsku komoru žena.\nImamo snažne žene u civilnom društvu, kao sto je Mirlinda Kusari Purrini, koja je sa njenom organizacijom Sheera i širokom mrežom koju je izgradila, pružala ekonomske mogućnosti koje su garantovane za mnoge žene na teritoriji zemlje.\nIma i žena koje su njihove firme izgradile na ruševinama rata, kako bi osigurale opstanak porodice, kao žene iz Kruše, koje su sada postigle da sruše barijere i van zemlje, postižući da njihove proizvode izvoze i da njihovoj deci pružaju dostojanstven život.\nPrimeri ovih žena, i mnogih drugih žena, su oni koji treba da nas nadahnjuju, i da nas teraju da preduzimamo korake kako bismo unapredili ulogu koju žene i devojke igraju u ekonomiji kao bitni agenti garantovanja našeg opšteg blagostanja.\nPočeli smo da unapređujemo i retoriku kojom tretiramo ekonomsko jačanje žena. Istina je da i dalje nastavljamo da govorimo o bitnosti ekonomskog jačanja žene radi blagostanja čitavog društva i radi sveopšteg ekonomskog razvitka zemlje.\nPočeli smo da razgovaramo i o konkretnim koracima koji omogućavaju ekonomsko jačanje žene. Ove godine, ekonomsko jačanje žena je imalo dobru godinu sa mnogim inicijativama koje su tretirale pristup žene imovini.\nInicijativa kao što je „Za naše dobro“ koja je mojom podrškom, podrškom USAID-a i mnogobrojnih partnera podigla bitnost registrovanja zajedničke imovine i na ime žene i pristup žene nasledstvu.\nInicijative koje su preduzete od strane državnih institucija zajedno sa nevladinim organizacijama i mnogobrojnim donatorima kako bi se ojačala uloga žene u poljoprivredi i preduzetništvu. Inicijativa iz bankarskog sektora kako bi se pružao pristup finansijskim izvorima i profesionalni savet ili inicijativa o garantovanju što šireg učestvovanja mladih devojaka u tehnološkom sektoru, inovativnom, turističkom, poslovnom, i tako redom.\nSvakako da sve ove inicijative, ove politike, treba da budu pozdravljene i uzete u obzir kao prvi koraci prema izgradnji politika uske institucionalne i društvene saradnje koje evidentiraju mnogobrojne prepreke koje i dalje drže žene i devojke podalje od aktivnog učestvovanja u ekonomiji, nalazeći zajednička rešenja kako bismo ih prevazišli.\nJoš jednom čestitam Mirlindi i mnogobrojnim partnerima koji su podržali današnji događaj, ostavljajući vam poruku da ekonomskim jačanjem žene, jačamo čitavo društvo. U meni ste imale prijatelja, jakog saveznika i nikada nisam posustala i uvek sam bila bezkompromisna u potpunom ostvarivanju naših prava, jednakih prava koja ne samo da su odobrena i uneta u Ustav Republike Kosova, već ona koja oživljavaju naš svakodnevni život, jer samo ekonomsko jačanje žene garantuje jačanje i stabilnost naše države.\nŽelim vam uspeha, hvala vam!


RTS :: Slabost američke privrede – slab dolar\nEkonomija Slabost američke privrede – slab dolar\nutorak, 01. jul 2008, 15:23 -> 15:57\nSlabost američke privrede – slab dolar\nObnovljena strahovanja zbog lošeg stanja zdravlja privrede SAD uticala su danas da se nastavi slabljenje dolara na svetskim deviznim berzama, dok je na tržištima akcija situacija i dalje napovoljna za prodavce, jer su cene najcenjenijih hartija mahom u padu.\nNa vodećoj svetskoj deviznoj berzi u Londonu evro je tokom prepodnevne trgovine "preskočio" važnu psihološku granicu od 1,58 dolara, ali je do tada ojačao minimalnih 0,3 odsto prema američkom takmacu.\nEvro je, međutim, na istom tržištu blago oslabio u odnosu na japanskog konkurenta i menjao se za približno 166,70 "japanaca", u situaciji kada su devizni trgovci podigli i vrednost jena prema dolaru.\nDolar je, naime, oslabio 0,6 odsto i kotirao je 105,40 jena, jer su najnovija kolebanja na finansijskim tržištima "dala izvesnu prednost japanskoj valuti", ističu tržišni eksperti, čije mišljenje je prenela agencija Blumberg.\nRast jena delimično se može objasniti i manjim padom od očekivanog poslovnog poverenja u Japanu u toku minula tri meseca.\nUčesnici poslovanja na deviznim tržištima u Evropi, SAD i Aziji sada su, uglavnom, usmereni na osluškivanje svih važnijih vesti o narednom sastanku Evropske centralne banke (ECB), 3. jula u Frankfurtu.\nČelnici ECB trebalo bi na tom skupu da povećaju baznu kamatu za četvrt procenta, na 4,25 odsto.\nRast bazne kamate ECB će, svakako, da utiče na jačanje tržišnih pozicija evra, tvrde tržišni eksperti u Londonu, uz opasku da je i postojeća kamatna razlika između zone evra i SAD "znatna".\nGlobalno tržište akcija je i dalje "problematično", o čemu svedoči i podatak Blumberga da je najpoznatiji američki indeks akcija Dau džons oslabio tokom juna oko deset odsto.\nDau džons indeks je ovog juna najviše opao još od istog meseca 1930. godine, u periodu kad se razbuktala velika svetska privredna kriza, navodi se u agencijskim izveštajima sa Vol strita.\nNa Vol stritu jun je bio veoma loš mesec i za druge vodeće indikatore kretanja cena akcija, kao i za prodavce hartija čak i najprestižnijih domaćih i stranih kompanija, ističu finansijski analitičari.\nKoliko je stanje na svetskom tržištu akcija sada nepovoljno pokazuje i podatak da je globalni indeks akcija u prvom polugođu izgubio 12 odsto pređašnje vrednosti, što je bio najveći polugodišnji pad u proteklih 26 godina.\nEvropski Dau džons stok 600 indeks je danas opao 2,6 odsto, a tokom prvih šest meseci ove godine iskazao je najveći polugodišnji pad od 1987.\nDanašnje poskupljenje nafte, na blizu 143 dolara po barelu, direktno je uticalo na oštar pad vrednosti akcija automobilskih kompanija i niza finansijskih organizacija, u rasponu od dva do bezmalo sedam odsto.\nJedna od retkih viđenijih kompanija čije akcije su danas poskupele, doduše skromnih 1,2 odsto, bio je nemački Telekom koji je najavio da očekuje bolje uslove poslovanja tokom drugog polugođa.


22.12.2020. / 15:03\nBANJALUKA – Ukupna premija 25 osiguravajućih društava u BiH na kraju trećeg kvartala ove godine iznosila je 569,1 milion maraka, dok su istovremeno u neživotnim i životnim osiguranjima isplatili štete u iznosu od 219,9 miliona KM.\nOd ukupno naplaćene premije, 456,9 miliona maraka se odnosi na neživotna osiguranja, a 112,1 milion na životna osiguranja, pokazuju podaci Agencije za osiguranje BiH.\nLideri u Srpskoj „Grawe“ i „Wiener osiguranje“\nNajveću premiju u neživotnim osiguranjima ostvarilo je „Adriatic osiguranje“ (48,4 miliona KM) i „Sarajevo osiguranje“ (47,6 miliona KM).\nŠto se tiče životnih osiguranja, lider je „Vienna osiguranje“ sa premijom od 24,7 miliona KM i „Uniqa osiguranje“ sa 23,7 miliona KM naplaćene premije za devet mjeseci.\nNavedena društva imaju sjedište u FBiH, dok je u Republici Srpskoj lider u neživotnom osiguranju „Wiener osiguranje“ sa premijom od 20,8 miliona KM, a u životnom osiguranju lider je „Grawe osiguranje“ sa 15,7 miliona KM ostvarene premije u periodu januar – septembar 2020. godine.\nOsiguravajuće kuće isplatile su u ovoj godini, do kraja septembra, na ime štete 219,9 miliona maraka, od čega se na neživotna osiguranja odnosi 170 miliona, a na životna osiguranja 49,9 miliona KM.\nNajveće štete isplaćene su na ime osiguranja od odgovornosti za upotrebu motornih vozila (92,7 miliona KM) i osiguranje cestovnih vozila (40,1 miliona KM).\nNajviše isplata u FBiH, u sektoru neživotnih osiguranja, imalo je „Sarajevo osiguranje“ (24 miliona KM), a u oblasti životnih osiguranja „Grawe osiguranje“ (12,9 miliona KM).\nU Srpskoj je za štete najviše isplatilo „Dunav osiguranje“ (6,9 miliona KM), za neživotna osiguranja. S druge strane, na ime životnih osiguranja najviše je isplaćeno od strane „Grawe osiguranja“ (5,3 miliona KM).\nTagovi: osiguranjeosiguravajuca drustva\n25.12.2019 | 7:45\nKomentari na članak: Osiguravajuće kuće isplatile 220 miliona KM štete\n23.12.2020 u 14:47\nA koliko su osiguravajuće kuće namlatile para od ljudi ispranog mozga koji ima daju pare za prodaju magle.


Srpska lista - Sputnjik Srbija\n15:06 25 Novembar 2020\nUdarna vest: Najnoviji presek u Srbiji: Broj novoobolelih premašio 7.000, preminula 41 osoba\nSrbi spremni na potez koji Prištini komplikuje poziciju\nGlavna posledica eventualnog napuštanja institucija u Prištini, koju su Srbi najavili ukoliko Zajednica srpskih opština ne bude formirana, biće pad vlade Avdulaha Hotija. Jer njena parlamentarna većina zavisi od srpske liste.\nVlada Kosova opet u rukama Srba\nMesec dana nakon svrgavanja vlade privremenih institucija koju je predvodio Aljbin Kurti, vlast na Kosovu dobila je novu većinu koju predvode Isa Mustafa i Ramuš Haradinaj. Njihov partner će biti i Srpska lista, pa će od glasova Srba zavisiti i sve odluke. Pitanje je da li je nova vlada u skladu sa ustavom i da li će opstati, jer nema pun legitimitet.\nAljbin Kurti mora da primi Srpsku listu u vladu, ali on odbija da ima bilo šta drugo s njenim članovima, pa ih neće tretirati ni kao koalicione partnere. To je retko viđen, a možda i neviđen model u političkim sistemima u svetu.\nPriština može ne samo da, bez ozbira na izborne rezultate, zaobiđe Srpsku listu, kada bude birala ko će iz srpske zajednice ući u buduću kosovsku vladu, nego bi mogla da je proglasi neustavnom i tako je skloni sa političke scene Kosova i Metohije.\nVladu u Prištini neće formirati tri pobedničke partije, već četvrti igrač\nPolitičke stranke Samoopredeljenje Albina Kurtija, Demokratski savez Kosova (LDK) Ise Mustafe i Demokratska partija Kosova (PDK) Kadrija Veselija, proglasile su pobedu na prevremenim parlamentarnim izborima na Kosovu.\nSrpska lista: Tačijeva izjava o Radoičiću dokaz političkog progona\nSrpska lista ocenila je da je izjava Hašima Tačija da je on proterao Milana Radoičića "javno i otvoreno priznanje da je proces protiv Radoičića politički progon".\nSnovi mogu da se pretvore u košmar: Srpska lista žestoko odgovorila Agimu Bahtiriju\nSrpska lista najoštrije je osudila provokaciju gradonačelnika Južne Mitrovice Agima Bahtirija, koji je prilikom posete selu Šaljska Bistrica, u opštini Leposavić, najavio aneksiju sela sa severa Kosova i Metohije, dodajući da to izaziva zabrinutost građana.\nU Prištini je nastavljena redovna sednica kosovskog parlamenta, na kojoj učestvuju poslanici Srpske liste, prvi put u ovom sazivu kao opozicija.\nTužba Srpske liste zbog brutalne akcije kosovskih specijalaca\nSrpska lista sa svoja tri ministra izašla je juče iz kosovske vlade. Podnela je i tužbu policijskom inspektoratu u Prištini zbog brutalne akcije specijalne jedinice kosovske policije na severu Kosmeta. Najopasnije je bilo prebijanje puščanim cevima koje su mogle da opale i da bude masakra, kaže za RTS zamenik kosovskog ministra policije u ostavci.\nSrbija je odbila Amerikance za rešavanje Kosova na njihov način, a Rusi će sve više biti uključeni što se stvari više zatežu, pa je vrlo važan srpski argument bio razgovor Vučića sa Putinom, iako još ne znamo da li se taj razgovor dogodio ili nije.\nSkandalozno saopštenje kosovske skupštine posle incidenta sa Srpskom listom\nNakon što su poslanici Srpske liste u kosovskom parlamentu napustili sednicu zbog isključenog prevoda u trenutku kada je odavana pošta preminulom teroristi i ratnom zločincu Haradinu Bali, skupština je saopštila je do izostanka prevoda došlo iz — tehničkog razloga.\nSrpska lista napustila sednicu, „neviđena podvala“\nPoslanici Srpske liste u znak protesta su napustili sednicu pokrajinskog parlamenta, nakon što su bili žrtve „neviđene političke podvale“.\n14:59 Predsednik Kine čestitao Bajdenu izbor za predsednika Amerike\n14:54 Holandski sud odbacio zahteve za istragu alternativnih verzija pada malezijskog aviona\n14:51 Krizni štab odlučio: Pomeren zimski raspust, onlajn nastava za jednu grupu đaka /video/\n14:36 Anđelković: Dodik nastupio hrabro i argumentovano i rekao svetu istinu


SMATSA školuje pilote za Er Srbija – SAA\nHome Vesti SMATSA školuje pilote za Er Srbija\n27 фебруара, 2014 10 марта, 2017\nIntenzivnija saradnja SMATSA sa Er Srbija za koju će Akademija u Vršcu školovati pilote\nDirektor Kontrole letenja Srbije i Crne Gore (SMATSA doo) Radojica Rovčanin najavio je danas intenzivnu saradnju SMATSA Vazduhoplovne akademije u Vršcu sa avio-kompanijom Er Srbija, za koju će školovati pilote. „Upravo sam razgovarao sa direktorom Er Srbija Danetom Kontićem jer 17 njihovih polaznika treba da se školuje kod nas za pilote“, rekao je Rovčanin na Sajmu turizma u Beogradu gde je svoje kapacitete predstavila popularna vršačka pilotska akademija.\nOn je naveo da je migracija pilota velika, jer je to veoma plaćeno zanimanje, pa Er Srbija, kako kaže, mora na vreme da planira i da ima stabilan broj posada i aviona. Rovčanin je podsetio da akademija, koja postoji 60 godina, ima sve više polaznika. Evo šta je Rovčanin rekao, obraćajući se visokim zvaničnicima države Srbije, predstavnicima ambasada i uglednim zvanicama, koji su prisustvovali promociji SMATSA Vazduhoplovne akademije:\n„Dobar dan i dobro došli.Pozdravljam Vas u ime Kontrole letenja Srbije i Crne Gore i naše SMATSA Vazduhoplovne akademije u Vršcu. Evo zašto smo mi važni za razvoj turizma:\n– obezbeđujemo da u ovaj deo Evrope bezbedno dođu gosti jer kontrolišemo vazdušni prostor u Srbiji, Crnoj Gori, južnom Jadranu i u više od polovine Bosne i Hercegovine.\n– u našim Akademijama školujemo kontrolore, koji vode te vazduhoplove, a za proteklih 60 godina u Vršcu smo obučili više od 2 hiljade linijskih pilota koji sada rade u avio-kompanijama širom sveta. Zato smo odlučili da učestvujemo na Sajmu turizma i posetiocima predstavimo SMATSA Vazduhoplovnu akademiju koja je druga je po veličini pilotska Akademija u Evropi. Akademija ima 40 zaposlenih: profesora, instruktora i administrativnih radnika. Posedujemo sopstveni aerodrom na 300 hektara, 3 piste, Kontrolni toranj opremljen najsavremenijom tehnologijom i hiljadu 700 kvadratnih kilometara vazdušnog prostora. U floti imamo 20 aviona za obuku pilota od kojih su 8 potpuno novi. Posedujemo i savremeni simulator Alsim, koji je toliko tehnološki napredan da se 1 sat treninga u tom aparatu računa kao 1 sat realnog letenja.\nVeoma smo ponosni na to da nam je prošla godina bila najuspešnija od osnivanja: ostvarili smo 10 hiljada 500 sati naleta u svim vremenskim uslovima, imali 154 studenta, među kojima i 45 kadeta iz Alžira koje je na školovanje poslala njihova nacionalna avio-kompanija. Pored stručnog kadra, sopstvene Kontrole letenja i održavanja vazduhoplova, posebnu pažnju u SMATSA vazduhoplovnoj akademiji posvećujemo bezbednosti letenja. Najviše od svega nam znači to što na birou nema pilota – svi odmah nađu posao. Zato dođite kod nas da Vas naučimo kako da bezbedno letite u lepu budućnost.\nPrisutnima se obratio i ambasador Alžira u Srbiji, Abdelkader Mesdoua, čija zemlja već godinama školuje svoje pilote u SMATSA Vazduhoplovnoj akademiji.\nDirektor SMATSA, Radojica Rovčanin, je u prijateljskom razgovorima novinarima još rekao da „imamo tradicionalne partnere i države koje su školovale svoje pilote ovde i nameravamo da ih sve vratimo“. On je najavio saradnju i sa srednjom Vazduhoplovnom akademijom u Beogradu, odakle, kako je rekao, jedna trećina nastavlja školovanje za kontrolore leta a jedna trećina za pilote.\nKomentarišući zašto se akademija predstavlja na sajmu turizma, on je naveo da turizma nema bez transpota, a jedan od vidova transporta je aviosaobraćaj koji danas zauzima sve bolje mesto pored ostalog i sve većim brojem čarter letova.\nCentar za obuku pilota SMATSA Vazduhoplovne akademije u Vršcu je jedan on najvećih i najiskusnijih centara za obuku pilota u Evropi. U poslednjih 60 godina više od 2.000 pilota je završilo obuku u toj akademiji i kao uspešni piloti lete za više od 30 svetskih kompanija.\nAkademija ima modernizovanu flotu od 20 vazduhoplova, a njena dozvola odobrena je od Evropske agencije za bezbednost vazdušnog saobraćaja.\nPrezentacija SMATSA Vazduhoplovne akademije trajaće do nedelje 02.03.2014. godine na štandu Grada Vršca u Hali 4 beogradskog Sajma.


Privatnost korisnika – Fakultet savremenih umetnosti\nPosetioci sajta koji se prijave na liste za primanje obaveštenja mogu da budu sigurni da se njihovi podaci čuvaju na sigurnom. Posetioci koji ostave svoju elektronsku adresu pri kontaktu sa Fakultetom savremenih umetnosti uvek će biti pitani za dozvolu u slučaju da želimo da objavimo njihovu adresu ili poruku na našem sajtu. Elektronske adrese onih koji nam pišu neće biti objavljene, osim ako nam korisnik to lično ne dozvoli.\nPri tom, poseta korisnika je anonimna, osim ako nam korisnik lično ne da svoje podatke kao što su: ime, adresa elektronske pošte, itd… ili dok se lično ne prijavi na deo sajta namenjen za pregled studenstog servisa. Naime, www.fsu.edu.rs ne koristi nijedan od programa koji mogu nasilno, bez saglasnosti korisnika, da pročitaju lične podatke sa korisnikovog računara.\nKolačići u veb pregledniku (Cookies)\nAko koristite naš sajt sačuvaćemo kolačiće na Vašem računaru kako bi Vam olakšali i prilagodili korišćenje našeg sajta.\nŠta je kolačić? Kolačić je mala tekstualna datoteka, koju internet strana čuva na hard disku Vašeg računara (ako Vaš brauzer dozvoli) a koja se kasnije preuzima i identifikuju Vas kod nas. Kolačići Vam omogućavaju lakše korišćenje internet stranice i bolje funkcionisanje sajta. Vi, naravno, uvek možete da odbijete naše kolačiće ako Vam brauzer dozvoljava, ali ako to uradite, naš sajt neće prepoznati Vaš računar i možda nećete imati pristup svim delovima sajta.\nU partnerstvu sa nezavisnim oglasnim mrežama oglašavamo se i na drugim sajtovima. Kao deo njihove usluge, oni postavljaju poseban kolačić na Vaš računar. Vaše lične podatke za identifikaciju ili informacije o Vašim onlajn kursevima nećemo otkriti nijednom nezavisnom reklamnom serveru. Zajedno sa nezavisnim reklamnim serverom ćemo prikupljati i koristiti informacije o Vama koje nisu lični podaci za identifikaciju – već podaci o IP adresi, tipu pretraživača, serveru na koji je Vaš računar povezan, pozivnom i poštanskom broju koji je vezan za Vaš server i da li ste odgovorili na određeni oglas. Treća strana bi mogla da upotrebiti kolačić za prikazivanje oglasa.\nMarketing. Ne iznajmljujemo, prodajemo ili razmenjujemo Vaše lične informacije sa drugim ljudima ili nepoznatim kompanijama u marketinške svrhe (uključujući i direktne marketinške svrhe) bez Vaše dozvole. Možemo koristiti i razmenjivati podatke koji nisu Vaši lični podaci, a za naše marketinške svrhe, uključujući, bez ograničenja, marketing na drugim sajtovima. Na primer, možemo koristiti informacije kako bismo kontrolisali koliko puta ćete videti oglas, slali oglase prilagođene Vašim interesovanjima i merili efikasnost reklamnih kampanja. Brisanjem kolačića nas možete sprečiti da prlagodimo naše oglase prema Vama na drugim sajtovima.\nRadi zaštite korisnika sajta www.fsu.edu.rs, zadržavamo pravo da svaku zloupotrebu sajta www.fsu.edu.rs istražimo, prijavimo i pokrenemo pravne akcije u onolikoj meri koliko je to maksimalno zakonski dozvoljeno.\nVratite se na početnu stranu sajta »


Gradonačelnik Londona Sadik Kan danas se pridružio pozivu na otkazivanje državne posete predsednika SAD Donalda Trampa Velikoj Britaniji zbog deljenja tvitova britanske desničarske grupe.\nKan je rekao da je Tramp promovisao "zlu, ekstremističku grupu" i da njegova zvanična poseta Velikoj Britaniji "ne bi bila dobrodošla".\nTramp je na Tviteru podelio antimuslimanske snimke ekstremno desničarske grupe Britanija na prvom mestu, što je naišlo na osudu u Velikoj Britaniji. Portparol premijerke Tereze Mej je rekao da je Tramp pogrešio kada je podelio snimke.\nU odgovoru, Tramp je pozvao Mej da se fokusira na "destruktivni radikalni islamski terorizam koji se odvija u Ujedinjenom kraljevstvu" pre nego na njega.\nBritanska ministarka unutrašnjih poslova Aber Rad je danas ponovila stav vlade da je Tramp "pogrešio".\n"Nadam se da će premijerkine izjave imati nekakav uticaj na predsednika", rekla je ona.\nRad je poslanicima rekla da "britanski narod velikom većinom odbija retoriku predrasuda ekstremne desnice".\n"Ova vlada neće tolerisati bilo koju grupu koja širi mržnju demonizacijom ljudi drugih vera ili etničkog porekla", navela je ministarka.\nTereza Mej pokušava da ostvari blisku vezu s Trampom, kog je posetila u Vašingtonu nekoliko dana posle inauguracije u januaru i iznela mu ponudu za zvaničnu posetu čiji domaćim bi bila kraljica Elizabeta Druga, navodi Asošiejted pres.\nUprkos pozivima na otkazivanje posete, Rad je rekla da je poziv prihvaćen i da se poseta planira iako "vreme i precizniji detalji još nisu utvrđeni".


Auto-sedišta za bebe i decu odavno su obavezan deo opreme svakog roditelja vozača, ali, na žalost, tužna činjenica da je samo prošle godine u saobraćajnim nesrećama nastradalo14 dece, a od toga su čak devetoro bili putnici u automobilima pokazuje da se zakon ne poštuje dovoljno. Bezbednosna dečija auto-sedišta smanjuju rizik od povreda dece i do 70 procenata, ako se pravilno koriste. Nažalost, istraživanja pokazuju da mali broj ljudi, tek nešto više od 10 odsto, poštuje odredbe Zakona o saobraćaju i uopšte poseduje adekvatno i pravilno postavljeno sedište.Ovaj podatak ujedno i plaši ali i opominje i edukuje roditelje.\nZbog toga su, posle dugog iščekivanja, konačno su usvojene promene Zakona o bezbednosti saobraćaja. Najvažnije promene odnose sa na dodatno pooštravanje kaznene politike, jer je to jedna od mera da se vozači nateraju na oprezniju vožnju i da se smanji broj poginulih i povređenih u saobraćajnim nesrećama.\nŠta je novo u Zakonu o bezbednosti saobraćaja?\nPrema izmenama i dopunama Zakona o bezbednosti saobraćaja Srbije, dečja auto-sedišta ubuduće će biti obavezna za sve mališane niže od 135 centimetara. Roditelji dece starije od tri godine do sada nisu imali obavezu da misle o auto sedištu, ali, po rečima zvaničnika, to se u praksi pokazalo kao neodgovarajuće. Da novine u zakonu nisu preterano striktne govori i podatak da u mnogimevropskim zemljama visina do koje dete mora da se vozi u auto-sedištu iznosi najmanje 150 centimetara.\nKazne višestruko veće\nDok je do sada maksimalna kazna za nesavesnog vozača koji je zatečen kako vozi dete bez odgovarajućeg sedišta bila 30.000 dinara, sada je ona uvećana na 120.000 dinara. Cilj je da se građanima pošalje poruka da, kada je bezbednost dece u pitanju, nikakvog kompromisa nema.\nKoliko su auto-sedišta važna i neophodna roditeljima pokazuju podaci o stalnom padu broja dece poginule dece u saobraćaju, od trenutka uvođenja prvih auto-sedišta u upotrebu. Međutim, i dalje se isuviše često dešava da sedeca na nebezbedan način prevoze automobilo, naročito na kraćim vožnjama, jer se računa da se za toliko, ne može ništa dogoditi i da se nesreće dešavaju nekom drugom.\nProjekat “Bezbednost nikada nije na odmoru”, koji je 2015. godine pokrenula kompanija Keprom, ima za cilj da edukuje roditelje o važnosti sigurne vožnje i upotrebi auto-sedišta kako bi se zaštitili najmlađi putnici u saobraćaju.\nU okviru projekta realizovano je i više društveno odgovornih aktivnosti, među kojima i akcija za prikupljanje sredstava za nabavku preko potrebnih fiksatora za bezbedan prevoz dece u kolima hitne pomoći. Kompanija Keprom je od prodatih auto-sedišta odvajala određeni deo novca, i od novca prikupljenog na taj način nabavila ukupno 19 fiksatora za bezbedan prevoz dece u kolima hitne pomoći u gradovima u Srbiji.\nKao deo kampanje pokrenut je i informativno-edukativni sajt www.auto-sedista.rs. Cilj mu je da informiše roditelje o neophodnosti korišćenja auto-sedišta, propisima u ovoj oblasti, kao i da ih edukuje o svim važnim aspektima bezbedne vožnje dece u automobilu. Posetite sajt i saznajte više o propisima u našoj i drugim evropskim zemljama, naučite kako da pravilno odaberete i postavite auto-sedište, kako bi vaša deca bila potpuno zaštićena tokom vožnje.\nTagovi :auto sedište, bezbednost dece, bezbednost na putevima, Bezbednost nikada nije na odmoru, Zakon o bezbednosti saobraćaja


Konferencija „MDS Net@work 2016“ - Arhiv vesti - vesti - srp\nKonferencija „MDS Net@work 2016“\nKompanija „MDS informatički inženjering“ u saradnji sa svojim partnerom kompanijom CISCO organizuje tradicionalnu MDS Net@work konferenciju koja će ove godine biti održana 3. marta u hotelu Crowne Plaza u Beogradu sa početkom od 10 časova. Naziv konferencije je “Digitalna predstava”.\nPrema predviđanjima organizatora očekuje se oko 300 eminentnih stručnjaka i gostiju iz Srbije i celog regiona. “Na konferenciji želimo da vam predstavimo studije slučaja iz oblasti Cloud rešenja i implementiranih mrežnih sistema u realnom okruženju, kao i značaj bezbednosti i bezbednosnih provera na koorporativnom nivou, unutar kompanija i u spoljnom radnom okruženju. Prolazeći kroz mrežu IT izazova, želimo da Vam prenesemo naša iskustva i znanja u implementaciji rešenja sa ivice digitalnih i sigurnosnih tehnologija” – izjavio je Slaviša Čapkunović direktor prodaje MDS-a.\nDigitalna era je prisutna svuda oko nas, a na MDS Net@work 2016 konferenciji možete saznati više detalja o aktuelnim rešenjima, kao i o tome kakvi nas trendovi čekaju u bliskoj budućnosti na polju digitalne stvarnosti.\nViše o MDS Net@work 2016 konferenciji možete saznati na http://www.mds.rs/index.php/mds-network-2016/


Prijavljeno 12.000 radnika - Vesti - HSE Portal\nZa samo godinu i po od usvajanja izmena i dopuna Zakona o radu, inspektori rada uspeli su da u legalne tokove uvedu više od 12.000 radnika na crno. U odnosu na 2014, broj prijavljenih je veći za 181 odsto, zbog čega je državna kasa punija za oko 270 miliona dinara. U nadzorima je "pronađeno" i 389 preduzeća koja su poslovala bez ikakvih papira.\nOvo su samo neki od rezultata za koje je, tvrde u Ministarstvu rada, zaslužan novi zakon o radu donet sredinom 2014. godine. Inspektorat za rad je povezan sa Centralnim registrom obaveznog socijalnog osiguranja na osnovu čega dobija sve informacije u vezi s prijavama i odjavama sa osiguranja i radnopravnom statusu radno angažovanih koje zatekne kod poslodavca u postupku nadzora, tako da može da dodatno proveri da li se radi o radu na crno.\n- Jedan od najvažnijih efekata ovog propisa jeste efikasnija naplata potraživanja na ime neisplaćenih zarada, jer je uvedeno da obračunski list predstavlja izvršnu ispravu, tako da, bez vođenja sudskog spora, zaposleni mogu svoja potraživanja na ime neisplaćenih zarada da ostvare u izvršnom postupku koji je mnogo brži i efikasniji - kažu u Ministarstvu za rad. - Ukupan iznos novca isplaćen zaposlenima kao izvršnim poveriocima do 31. jula prošle godine iznosio je 158,9 miliona dinara.\nVažan napredak za zakonodavca je i činjenica da je izmenama odredaba za rad na određeno vreme data veća šansa za zasnivanje radnog odnosa, a ujedno i podsticaj za zapošljavanje teže zapošljivih kategorija. Tu se pre svega misli na one kojima do ispunjenja jednog od uslova za ostvarivanje prava na penziju nedostaje do pet godina.\n- Poslodavcima je pružena mogućnost zaključivanja ugovora na određeno vreme do 24 meseca, a pod određenim uslovima i duže, što je umnogome poboljšalo situaciju na polju tržišta rada i podstaklo zapošljavanje - objašnjavaju nadležni.\n- Regulisane su i odredbe koje se tiču otpremnina. Naime, prema ranijem zakonskom rešenju ona se isplaćivala za sve vreme provedeno u radnom odnosu, bez obzira na to koliko je zaposleni radio kod poslodavca koji je isplaćuje i nezavisno od toga da li ju je radnik već primio. Ovakvo rešenje predstavljalo je nerealan trošak, a bilo je i izvor zloupotreba.\nNovim zakonom obezbeđeno je da se otpremnina isplaćuje za period proveden kod poslednjeg poslodavca i ona sada predstavlja jedan vid lojalnosti poslodavcu. Novo zakonsko rešenje je omogućilo starijim osobama na evidenciji nezaposlenih veću mogućnost za zaposlenje, jer poseduju radno iskustvo, a firma nema obavezu da im u slučaju viška isplaćuje otpremninu za ceo radni vek već samo za vreme provedeno na radu kod tog poslodavca.\nSa većinom pozitivnih efekata Zakona o radu saglasni su i poslodavci, a posebno naglašavaju da je ovaj propis doprineo unapređenju poslovnog ambijenta u Srbiji.\n- Ono što poslodavci očekuju u narednom periodu jeste fiskalna reforma, odnosno smanjenje velikih opterećenja koja imaju - kaže Nebojša Atanacković, predsednik Unije poslodavaca. - Sa sadašnjih 60 odsto trebalo bi da budu smanjena na 40 procenata, što će dovesti do prelaska mnogih iz sivih u legalne tokove. Iako su sindikati govorili da će zakon dovesti do masovnih otpuštanja, to se, ipak, nije dogodilo.\nZa Zorana Mihajlovića, sekretara Saveza samostalnih sindikata Srbije, pozitivnih efekata novog zakona o radu gotovo da nema.\n- Sindikati nisu ni očekivali da će se desiti "histerija otpuštanja", ali nema ni mnogo zapošljavanja - rekao je on. - Nezaposlenost je i dalje velika, a priče o padu stope nezaposlenosti mogu se objasniti metodom statističkog računanja, prema kojoj se svako ko je u radnom odnosu jedan sat u toku godine više ne smatra nezaposlenim.\nOn naglašava da nema velikih investicija, prava zaposlenih su smanjena, zarade takođe, nije se poboljšalo zapošljavanje... Ono što se u javnosti predstavlja dobro, poput rasta zaposlenosti, zapravo je samo igra statistike.\n- Najgore od svega je što država ne poštuje ni zakon koji je sama donela - kaže naš sagovornik. - To se dogodilo i nedavno u pregovorima oko zakona o platama u javnom sektoru, čije su se prvobitne odredbe kosile sa Zakonom o radu. Slična situacija dešava se i sa utvrđivanjem minimalne cene rada, koja već duže vreme nije u skladu s pomenutim propisom.\nUMESTO OTKAZA - NOVČANA KAZNA\nZakonodavac tvrdi da je stvorena pravna sigurnost i za zaposlene i za poslodavce, jer su sada jasno definisana ponašanja koja mogu da budu sankcionisana. Takođe, uvedene su i druge mere pored otkaza kao što su novčana kazna, udaljenje s rada i opomena, što daje veće mogućnosti poslodavcu da u zavisnosti od težine povrede izrekne odgovarajuću meru, koja ne mora da bude samo otkaz.\n19. Januar 2021. // BZR - Srbija\nKako bi se poslodavcima i radnicima olakšao rad u novonastaloj situaciji, izazvanoj pandemijom Kovida 19 Uprava za bezbednost i zdravlje na radu Ministarstva za rad, zapošljavanje, boračka i socijalna pitanja, izradila je Vodič za bezbedan i zdrav rad od kuće, koji se nalazi na sajtu Ministarstva. Poslodavcima, koji su...


Početkom juna u Beogradu najveći međunarodni događaj iz oblasti autoosiguranja - Nira Press\nPočetna » Početkom juna u Beogradu najveći međunarodni događaj iz oblasti autoosiguranja\nJedan od najvećih ako ne i najveći izazov za Udruženje osiguravača Srbije u ovoj godini biće organizovanje Međunarodne konferencije auto-osiguranja, skupštine Sistema zelene karte i godišnje Konferencije motornih direktiva EU (IMIC 2020). Ovaj skup koji će biti održan početkom juna, biće najveći događaj iz oblasti autoosiguranja u 2020. jer će pored predstavnika Nacionalnih biroa osiguranja – Biroa zelene karte iz 48 država, konferenciji prisustvovati i predstavnici Garantnih fondova, Biroa za naknadu štete i Informacionih centara iz tih zemalja, najavio je Duško Jovanović, generalni sekretar Udruženja osiguravača Srbije.\nNa jednom mestu naći će se predstavnici Sistema zelene karte i Motornih direktiva EU, što Konferenciju čini najvećom te vrste u Evropi. Biće to prvi put u istoriji Sistema zelene karte, dugoj sedam decenija da godišnja konferencija bude organizovana u tom formatu.\nStatistički posmatrano, tržište osiguranja u Srbiji postepeno raste i razvija se, što potvrđuje rast bruto premije koja se povećava iz godine u godinu. U 2018. zaključeno je 6,7 miliona polisa, rešeno oko 790.000 odštetnih zahteva i isplaćeno oko 385 miliona evra klijentima. Tehničke rezerve iznose 1,7 milijardi evra i garant su stabilnosti i sigurnosti isplate šteta.\nU tom periodu, zabeležen je pad pritužbi građana na rad osiguravajućih društava. Od obrađenih i rešenih 790.000 odštetnih zahteva, građani su se žalili samo u 0,14 odsto slučajeva, a od toga je 5,5 odsto žalbi bilo osnovano. Ako tome dodamo podatak o ukupnom broju prodatih polisa, dolazimo do zaključka da je broj pritužbi na nivou statističke greške, saopštili su u Udruženju osiguravača. Slični podaci su i za prvih devet meseci 2019. godine, tako da kako ističe UOS, može da se kaže da je poverenje građana u osiguranje stabilno.\nIpak, građani Srbije za osiguranje izdvajaju skoro 20 puta manje nego građani EU ili Skandinavije. Kod nas, učešće neživotnog osiguranja u ukupnoj premiji odgovara učešću životnog u razvijenim državama. To pokazuje da naši građani osiguravaju samo ono što moraju. Zbog toga je i dalje glavna ocena da je srpsko tržište osiguranja nerazvijeno, ali sa velikim potencijalom za rast.\nGlavni uzroci su nizak životni standard i nelikvidnost privrede, kao i nepoznavanje prednosti osiguranja. Ankete pokazuju da mnogi građani sumnjaju u prevaru ili misle da je osiguranje skupo, što nije tačno. Zbog toga, kako su istakli u Udruženju osiguravača, UOS nastaviti sa sveobuhvatnom edukativnom kampanjom „Osiguraj budućnost“ kroz koju će građanima da objasne da se kupovinom polise osiguranja rizik od štete i gubitaka prenosi na društvo za osiguranje i da je osiguranje sve samo ne trošak. Od države su očekivanja da uvede poreske olakšice i da proširi listu obaveznih osiguranja.\nBanca Intesa obeležava svetski Dan štednje kroz nastavak programa finansijske edukacije pod pokroviteljstvom svoje matične grupe Intesa Sanpaolo i Muzeja štednje\nArtLink Festval od 1. do 16. oktobra\n„ZAGRLI MUZIKU“ je obećavajući moto ovogodišnjeg međunarodnog trećeg „ArtLink festival mladih talenata“ koji će od 1. do 16. oktobra ponuditi Beogradu i\nSrbija je samo u jednom danu dobila 51.256 novih stabala koliko ih je zasađeno u prvoj masovnoj akciji pošumljavanja u okviru\nU okviru tradicionalne akcije ,,Moj izbor’’ Plazma je, od potrošača Srbije, dobila Zlatnu medalju za najomiljeniji domaći proizvod Plazma je još\nUnika prijatelj izložbe „Refrakcija identiteta“\nUnika osiguranje prijatelj je izložbe „Refrakcija identiteta“ akademske slikarke Maše Đuričić Džudžević. Jedinstvena izložba portreta spaja klasičnu umetnost i najsavremeniju tehnologiju\nDvosmerni bitkoin bankomat u Idea London prodavnici\nDa kriptovalute i u našoj zemlji privlače veliku pažnju javnosti, dokazala je postavka dvosmernog Bitkoin i Lajtkoin bankomata u Beogradu. Na\nKompanija Lesaffre je treću godinu zaredom uručila ključeve dostavnih vozila najboljim distributerima 7. februara. Nagrađeno je sedam firmi koje su u\nHenkel ulaže 25 miliona evra u proširenje kapaciteta\nKompanija Henkel Srbija proslavila je 15 godina uspešnog poslovanja u Srbiji, organizovanjem događaja za predstavnike medija, 12. decembra. Fabrika Henkel u\nDeca iz Srbije nagrađena na takmičenju iz mentalne aritmetike u Dubaiju\nDeca iz Srbije, koja uče mentalnu aritmetiku po indijskoj BrainObrain metodi su 19. oktobra na internacionalnom takmičenju u Dubaiju, na kome


Cipras o dogovoru\nBiznis Autor:Tanjug, Beta13. jul. 201510:52 > 14:33\nIzvor: Tanjug/AP, Geert Vanden Wijngaert\nGrčka je obezbedila restrukturiranja duga, srednjoročno finansiranje paketom vrednim 35 milijardi evra u dogovoru sa svojim poveriocima i ostanak Grčke u zoni evra, izjavio je u Briselu grčki premijer Alekis Cipras.\nOn je rekao da dogovor koji je tokom noći postignut tokom samita evrozone Grčkoj može da donese nove investicije, da joj pomogne da se izvuče iz recesije i izbegne kolaps bankarskog sistema, javio je Rojters.\n„Bili smo pred teškim odlukama, teškim dilemama, da bismo sprečili da prevladaju ekstremni elementi“, rekao je premijer.\nUkazao je da je delegacija vlade Grčke „sprečila sporovođenje ekstremnih nastojanja najkonzervativnijih krugova u Evropi, plan za prebacivanje imovine (grčke države) u javni fond (u inostranstvu), sprečila je plan za rušenje bankarskog sistema Grčke, koji je bio savršeno pripremljen i čije je sprovođenje počelo i uspela da izdejstvuje rekonstrukciju duga Grčke i sigurno finansiranje“.\nCipras je istakao da odluka samita Evrogrupe zadržava stabilnost javnih finansija Grčke. Ali, rekao je Cipras, sprovođenje dogovorenih mera biće veoma teško. „Sav teret biće raspoređen uz socijalnu pravdu, i ovog puta će ga poneti i oni koji su ga do sada izbegavali“.\n„Grčka će nastaviti da se bori da bismo se vratili u razvoj. Poruka dostojanstva koju smo poslali čitavoj Evropi i svetu je naše važno dostignuće, poruka promene u čitavoj Evropi… Suverenitet naroda smo već izborili, a borićemo se i za izgubljeni državni suverenitet“, zaključio je Cipras.\nSukob s predsednicom Skupštine\n„Levičarska platforma“, deo poslaničke grupe Ciprasove vladajuće stranke Siriza, odmah je pozvala narod da obori sporazum iz Brisela i „sukobi se s memorandumima, neoliberalizmom i štednjom koja je institucionalizovana u evrozoni“.\nPodršku vladi izrazila je mala opoziciona levičarsa stranka „To Potami“ (Reka) koja je najavila da će u skupštini podržati zakone koji se moraju usvojiti u naredna tri dana da bi briselski sporazum stupio na snagu.\nTa stranka koja je do prošlog vikenda važila za kandidata za vlast u slučaju raspada Ciprasove koalicije, a njen lider, novinar Stavros Teodorakis, za budućeg premijera, danas je saopštila da neće da uđe u vladu. Podršku Cprasu su izrazile i skoro sve opozicione stranke.\nVeliki problem vlade je oštar sukob s predsednicom skupštine Zoi Konstandopulu koja se, iako iz Sirize, odbijanjem sporazuma iz Brisela „još jednom svrstrala uz neofašističku stranku Zlatnu zoru“, izjavio je Nikos Filis, predstavnik poslaničke grupe Sirize.\nFormalno od Konstandopulu zavisi da li će skupština uspeti da u zahtevanom roku od tri dana donese nužne zakone, a ona je sinoć ponovila da nema nameru da odstupi od svog protivljenja dogovoru s poveriocima, niti da podnese ostavku na mesto predsednice skupštine.\nUkoliko bi odlukom poslanika ipak bila smenjena, skupština bi, po poslovniku, morala da prekine rad na tri dana radi izbora svog novog šefa, i time bi propustila rok za donošenje zakona, utvrđen sporazumom iz Brisela.\nZoi Konstandopulu je ćerka nekadašnjeg predsednika Koalicije levice i napretka – neposredne preteče Sirize, Nikosa Konstandopulosa, te je njeno postavljanje za predsednicu skupštine protumačeno kao uslov da se najveće, Konstandopulosovo krilo Sirize, priključi Ciprasu i podrži ga.


Press Online :: Rukomet :: Makedonija se plasirala na Svetsko prvenstvo / print=true\nMakedonija se plasirala na Svetsko prvenstvo\nRukometna reprezentacija Makedonije plasirala se na Svetsko prvenstvo u Francuskoj, pošto je u dvomeču baraža bila uspešnija od selekcije Češke.\nMakedonija je u Skoplju u revanš duelu dobila Češku sa 34:27 (19:11), sa sedam golova razlike čime su Makedonci za jedan gol bila bolji od Čeha koji su ih o prvoj utakmici u Zlinu pobedili sa 28:22.\nCrveno-žuti su u pred 6.000 bučnih domaćih navijača imali 10 golova prednosti na 10 minuta pre kraja utakmice.\nČeški rukometaši nisu se predavali i uspeli su da smanje na sedam golova razlike, ali su makedonski reprezentativci izdržali češki presing u finišu i održali željenu razliku koja ih vodi na Svetsko prvenstvo.Najefikasniji u nacionalnoj selekciji Makedonije bio je Dejan Manaskov sa 11 golova, kapiten Kire Lazarov je postigao osam golova, a Filip Mirkulovski šest, a golman Borko Ristovski je utakmicu završio sa osam odbrana.\nKod gostujućeg tima najefikasniji je bio Ondrej Zdrahala sa šest pogodaka.\nOd nacionalnog crveno-žutog dresa su se na duelu sa Češkom oprostili iskusni bekovi Naumče Mojskovski i Filip Mirkulovski, kojima je pre utakmice predsednik Rukometnog saveza Makedonije Živko Mukaetov uručio prigodne poklone.\nSvetsko rukometno prvenstvo u Francuskoj biće održano početkom naredne godine.


Vi ste ovdje:Home»News»Austrija razmatra uvođenje policijskog časa\nAustrijska vlada trenutno radi na novom pooštravanju mjera za zaustavljanje širenja koronavirusa, a zbog dramatične situacije postoje razmišljanja i da se uvede policijski čas.\nPrema pisanju austrijskih medija, nije u planu potpuno zaključavanje već policijski čas tokom noći, a zakonski građani mogu napustiti kuću u sljedećih pet slučajeva: za hitne slučajeve, zbog brige o djeci i ljudima kojima je potrebna pomoć, za kupovinu osnovnih namirnica, u profesionalne svrhe i zbog fizičkog i mentalnog opuštanja.\nVeć je izvjesno da bi se sljedeće sedmice mogli zatvoriti restorani, objekti za zabavu, kulturu i sport, piše Krone. Trgovine i škole bi mogle ostati otvorene, a rad od kuće se svakako preporučuje gdje god je to moguće.\nO konkretnim mjerama vlada će naredna dva dana razgovarati sa koalicionim partnerima i parlamentarnim strankama nakon čega će informisati građane


Izmene i dopune novog Zakona o privrednim društvima\nMilan Stefanović, USAID Program za bolje uslove poslovanja\nNovi Zakon o privrednim društvima usvojen je u maju 2011. godine. Prelaznim odredbama ovog Zakona propisano je njegovo stupanje na snagu 1. februara 2012. godine. Međutim, u drugoj polovini 2011. godine izrađene su izmene i dopune tog Zakona kojima je izmenjeno skoro 100 članova (tačnije, njih 99). Izmene se odnose na propuste administrativno-tehničke prirode nastale tokom izrade, revizije i usvajanja prvog nacrta Zakona, ali i na materijalna pitanja vezana za povećanje i umanjenje osnovnog kapitala, odnose između akcionara i članova društva, status direktora, nadzorni odbor, vrednost akcija, proceduralna pitanja u akcionarskim društvima, upravni odbor, poslovna udruženja itd. Uz to, predviđena je obaveza poštovanja odredbi Zakona o postupku registracije u Agenciji za privredne registre koji je u pripremi.\nPosle obavljene javne rasprave o mogućem odlaganju primene novog Zakona o privrednim društvima, nacrtom izmena i dopuna produžen je rok u kome postojeća akcionarska društva svoje statute moraju da usklade sa novim Zakonom, i to najkasnije do 30. juna 2012. Tog datuma se inače održavaju godišnje skupštine akcionara na kojima bi trebalo da se usvoje novi statuti. Pojedina preduzeća, pojedinci iz struke i eksperti predlagali su da se početak primene Zakona u celini odloži do 30. juna 2012, međutim, Radna grupa nije prihvatila taj predlog. Nadležno ministarstvo (Ministarstvo privrede i regionalnog razvoja) uputilo je izmene i dopune relevantnim regulatornim telima na raspravu.\nPošto su pribavljena službena mišljenja relevantnih ministarstava i drugih regulatornih tela, Vlada Srbije usvojila je nacrt izmena i dopuna i dostavila ga Narodnoj skupštini. Novom verzijom nacrta izmena i dopuna smanjen je broj regulatornih izmena – umesto 99 članova predviđene su izmene tek njih 25. Brisano je više materijalnih izmena predviđenih prvim nacrtom, a samo nekoliko njih vezano je za usklađivanje sa nacrtom Zakona o postupku registracije u Agenciji za privredne registre, proceduralna pitanja u pogledu akcionarskih društava i poslovna udruženja. Možda najznačajnija izmena jeste već pomenuto produženje roka u kome postojeća akcionarska društva svoje statute moraju da usklade sa novim Zakonom do 30. juna 2012. Ovo rešenje predstavlja kompromis između dve suprotne tačke gledišta – odlaganja primene zakona u celini i početka njegove primene na dan 1. februara 2012. Ovim rešenjem se istovremeno izbegava obaveza sazivanja vanrednih skupština akcionara i određuje 1. februar 2012. kao datum početka primene zakona.\nNarodna skupština je, na sednici održanoj 26. decembra 2011. godine, usvojila izmene i dopune 25 članova Zakona o privrednim društvima. Ove izmene i dopune stupaju na snagu 4. Januara 2012. Istog dana usvojen je i Zakon o postupku registracije u Agenciji za privredne registre, koji u pogledu Agencije za privredne registre stupa na snagu 1. februara 2012. godine.


Bern: Vučić razgovarao sa predsednikom Švajcarske konfederacije Šnajder Amanom – Balkanekspresrb.rs\nVučić je naglasio i da danas boravi na godišnjoj Konferenciji o dualnom obrazovanju u Vinterturu, kako bi što više naučili iz švajcarskog modela dualnog sistema obrazovanja\nPREDSEDNIK Vlade Republike Srbije Aleksandar Vučić sastao se u Bernu sa predsednikom Švajcarske Konfederacije Johanom Šnajder Amanom sa kojim je razgovarao o evropskom putu Srbije, situaciji u regionu, bilateralnim odnosima i dualnom obrazovanju.\nPremijer Vučić obavestio je Šnajder Amana o ekonomskim reformama i privrednom rastu Srbije i istakao da su učinjeni prvi koraci u reformi obrazovnog sistema, po ugledu na Švajcarsku. Vučić je naglasio i da danas boravi na godišnjoj Konferenciji o dualnom obrazovanju u Vinterturu, kako bi što više naučili iz švajcarskog modela dualnog sistema obrazovanja. On je naglasio da je već nekoliko stranih kompanija u Srbiji izrazilo spremnost za učešće u partnerstvu sa obrazovnim institcijama.\nPredsednik Švajcarske Konfederacije istakao je da postoji mnogo zajedničkih interesa između Švajcarske i Srbije, i naglasio da je stabilizacija regiona Zapadnog Balkana jedan od prioriteta švajcarske politike. “Kada imate stabilnost, velike kompanije su spremne da ulažu u tu zemlju”, naglasio je Šnajder Aman. On je istakao i da je veoma važno ulagati u obrazovanje mladih ljudi, i da je Švajcarska spremna da nastavi saradnju sa Ministartsvom prosvete i svoja iskustva ponudi Srbiji.(Press Vlade)♦


Mladi bokseri Srbije na sceni "Smederevske jeseni" - IndeksOnline.rs\nNaslovna Sport Boks Mladi bokseri Srbije na sceni “Smederevske jeseni”\nSMEDEREVO – Manifestacija „Smederevska jesen“ koja se u ovom gradu u slavu vina i grožđa održava po 133. put, kao i prošle godine ugostiće i mlade snage Srbije u boksu.\nFinale je zakazano za 20. septembar 2020. sa početkom od 19 časova na gradskom Trgu.\nNa ovom čuvenom boks takmičenju boriće se mladi “ratnici” naše boks scene svih uzrasta, a prvi put je obezbeđen i fond novčanih nagrada u iznosu od 600.000 dinara.\n“Boks i bokseri nastavljaju svoju misiju i uprkos teškoj godini za sve nas, za svakog čoveka na planeti zbog stanja u koje nas je doveo COVID virus, idemo dalje u nove pobede. Boks je takav sport i bokseri su takvog kova, da se sa svakim problemom uhvate u koštac i traže rešenje. Iako se dogodio veliki vremenski period u 2020. u kojoj smo svi bili paralisani, nismo mogli normalno da treniramo, to nije ostavilo ogroman trag na naše mlade boks snage, već ih je dodatno motivisalo da čim su se stvorili uslovi za normalan trening krenu u veliki rad i brzo vrate formu koja je bila izgubljena”, istakao je Dragan Vasiljević selektor mladih bokserskih selekcija Srbije.\nKako je naveo, kroz mečeve kvalifikacija videli smo da su bokseri na dobrom putu.\n“Kao i da su u odličnoj trenažnoj fazi koja će ih dovesti do top forme već za mesec dana, kada ukoliko situacija sa virusom korona dozvoli, imamo velika i važna takmičenja, među kojima i Zlatna rukavica”, rekao je Vasiljević.\n“Brzo smo reagovali na stanje u koje nas je stavio virus korona, konsolidovali redove i krenuli sa našim boks poslom. U toku leta odradili smo kampove, veliki deo treninga organizovan je na otvorenom, u salama se radilo na distanci, Važno je da ni jednog trenutka nismo stali, jer boks je takav, ako jednom staneš, puno vremena, rada i truda, veliki put treba preći da bi se vratilo na stazu uspeha”, smatra Piperaki.\nPrema njegovim rečima, boks manifestacija u Smederevu postaje tradicionalna, održava se u odličnom terminu, okuplja naše najjače kandidate za sastav reprezentacije i odlična je za proveru stanja na terenu, ukazuje na to šta je dobro, a šta treba promeniti.\n“Kvalifikacije boks šampionata na gradskom Trgu u okviru “Smederevske jeseni” iznedrilo je neke nove nade, nove klince od kojih možemo očekivati velika dela u budućnosti šti jako raduje i obećava” zaključio je Piperski.\nNa gradskom Trgu u Smederevu večeras od 19 sati biće održana i majstorica Superlige Srbije između BK “Radnički” Beograd i BK Loznica, treći odlučujući meč koji će lansirati novog ekipnog šampiona Srbije.


Mitrovdan - Vesti TV Sokobanja\nMITROVDAN:: Srpska pravoslavna crkva i njeni vernici proslavljaju 8. novembra dan Svetog Dimitrija, u narodu nazvan Mitrovdan. Praznik je posvećen antičkom komandantu Soluna koji je stradao zbog širenja hrišćanstva\n07.11.2011. VEST - Mitrovdan\nSrpska pravoslavna crkva i njeni vernici proslavljaju 8. novembra dan Svetog Dimitrija, u narodu nazvan Mitrovdan. Praznik je posvećen antičkom komandantu Soluna koji je stradao zbog širenja hrišćanstva. Prema predanju, Dimitrijev grob je odisao bosiljkom i smirnom, pa je on zato nazvan Mirotočivi. U srednjovekovnoj Srbiji posvećeni su mu mnogobrojni hramovi, uključujući i crkvu u Pećkoj patrijaršiji i kapelu u manastiru Visoki Dečani. Po broju ljudi koji slave tu slavu u Srbiji, Mitrovdan je na šestom mestu.


Iran i Obama odbacili Netanyahuov govor\nAmerički predsjednik Barack Obama kaže da da Benjamin Netanyahu u svom govoru u Kongresu nije rekao ništa novo (EPA)\nZvanični Teheran nazvao je obmanjujućim govor izraelskog premijera Benjamina Netanyahua pred američkim Kongresom o iranskom nukleranom programu, kao i očajnim potezom da se nametne iracionalni plan.\nMassoumeh Ebtekar, potpredsjednik Irana, kazao je u utorak da je Netanyahu pokušao poremetiti pregovore.\n„Ne mislim da govor ima veću težinu, oni [izraelska vlada] pokušavaju da skrenu pregovore sa pravog kolosijeka“, istakao je Ebtekar.\n„No, smatram da lobiji sa obje strane, koji imaju više logike, pokušavaju naći rješenje.“\nRanije je Iran, u zvaničnom saopćenju, optužio Netanyahua da se stalno “koristi lažima”, nakon njegovog govora pred američkim Kongresom u kojemu je rekao da iranski nuklearni program predstavlja “prijetnju za cijeli svijet”.\nU saopćenju koje je objavila službena agencija Irna, glasnogovornica vanjskih poslova Marzieh Afkham je upozorila na “stalne Netanyahuove laži, opetovane i nesnosne, o ciljevima i svrhama iranskog miroljubivog nuklearnog programa”.\nNetanyahuov govor je “znak slabosti i krajnje izolacije radikala, čak i u krugu onih koji podržavaju Izrael”, ocijenila je Afkham.\n‘Naoružanje u velikim količinama’\nIzraelski premijer je u utorak u govoru u Kongresu upozorio SAD da ne potpisuje nuklearni sporazum s Iranom i da ne sarađuje sa zemljom “duboko ukorijenjenom u militantnom islamu”, istaknuvši da će Teheran “uvijek biti neprijatelj Amerike”.\n“Ako Iran prihvati dogovor o kojem se sada pregovara, to ga neće spriječiti da razvije nuklearno oružje. Njime se neće postići ništa osim toga da će se Iran domoći tog naoružanja, i to u velikim količinama”, rekao je Netanyahu.\nU najiščekivanijem govoru nekog stranog državnika u Kongresu u posljednjih nekoliko godina, izraelski premijer je rekao da je režim u Teheranu “radikalniji nego ikad”, da mu se ne može vjerovati i da sporazum o kojem pregovara sa SAD-om neće blokirati put prema bombi, “nego otvara put bombi”.\n“Moramo se udružiti i zaustaviti iranski pohod osvajanja, pokoravanja i terora”, istaknuo je.\nU govoru zastupnicima, on je rekao da Iran i njegovi čelnici ne predstavljaju prijetnju samo Izraelu i Bliskom istoku, nego cijelom svijetu.\nTeheran učestalo negira optužbe da želi napraviti nuklearno oružje.\nIzraelski premijer 2012. godine upozorio je Generalnu skupštinu UN-a kako je Iran prešao 70 posto puta ka realiziranju „planova da napravi nuklearno oružje“.\nMeđutim, tajni dokumenti koje je otkrio istraživački odjel Al Jazeere u serijalu „Špijunski kanali“ prošlog mjeseca pokazuju da je u vrijeme tog govora Mossad, izraelska obavještajna služba, vjerovao kako Iran „ne provodi aktivnosti neophodne za proizvodnju oružja“.\nAmerički predsjednik Barack Obama rekao je da Netanyahu u svom govoru nije rekao ništa novo i nije ponudio nikakvu praktičnu alternativu pregovorima s Iranom o njegovom nuklearnom programu.\nObama je naglasio da bi sporazum šest svjetskih sila s Iranom bio najbolja moguća opcija.\n“Ako budemo uspješni, to će biti najbolji mogući sporazum kojim ćemo spriječiti Iran da dobije nuklearno oružje. Ništa drugo ne bi bilo ni blizu tome”, rekao je Obama novinarima u Bijeloj kući.\nBez sporazuma, Iran bi mogao nastaviti razvijati svoj nuklearni program, a međunarodna zajednica ne bi imala nikakav uvid u to, dodao je.\nObama: Netanyahu nije rekao ništa novo\nPremijer Izraela u obraćanju američkom Kongresu rekao da će Iran uvijek biti neprijatelj SAD-a i svijeta.\nNetanyahu pred Kongresom\n„Iran je prijetnja ne samo Izraelu, nego i miru u svijetu“, poručio je Benjamin Netanyahu u obraćanju pred Kongresom. Sa govornice, do koje je ispraćen ovacijama, pozvao je Ameriku da stane uz njega u borbi protiv Teherana, koji, uprkos upozorenjima, nastavlja razvijati svoj nuklearni program. Govoreći o stanju u regiji, rekao je ga da to […]\nNetanyahu govori u Kongresu\nIzraelski premijer Benjamin Netanyahu obratit će se danas zastupnicima oba doma američkog kongresa na zajedničkoj sjednici. Očekuje se da će osuditi sporazum koji SAD namjerava zaključiti s Iranom. Netanyahu je dao naznake već jučer, kada je govorio na godišnjoj konferenciji najmoćnijeg američkog proizraelski orijentiranog lobija.


Najavljeno hapšenje osumnjièenih za ratne zloèine - 2003-03-07\nSrpski ministar policije Dušan Mihajloviæ obeæao je na konferenciji za novinare skoro hapšenje oficira bivše JNA optuženih za ratne zloèine u Vukovaru Veselina Šljivanèanina i Miroslava Radiæa. Ta gospoda su odmetnici od zakona i pravde, neæe da se odazovu na poziv suda i isu na svojim kuænim adresama, što znaèi da su u bekstvu i policija za njima intenzivno traga, rekao je Mihajloviæ, dodajuæi da je pitanje dana kada æe oni biti pronaðeni i predati nadležnom sudu.\nMihajloviæ je istakao da ne postoje podaci da se general Ratko Mladiæ nalazi u Srbiji. I potpredsednik Demokratske stranke i još važeæi savezni ministar policije Zoran Živkoviæ, takoðe je izjavio da ne postoje nikakvi dokazi da se Mladiæ nalazi u Srbiji ili Crnoj Gori.\nA povodom juèerašnje izjave ministara pravde Srbije i Crne Gore Vladana Batiæa i Željka Šturanoviæa da æe u državnoj zajednici Srbija i Crna Gora za saradnju sa Haškim sudom biti zaduženo Ministarstvo za ljudska i manjinska prava, ministar tog resora Rasim Ljajiæ rekao je da još ne postoji nikakav dogovor o tome i izrazio uverenje da æe saradnja sa Haškim tribunalom biti u nadležnosti Nacionalnog komiteta za saradnju i Ministarstva spoljnih poslova. Sve æe biti jasnije pošto Savet ministara precizno definiše nadležnosti svakog ministarstva, ali okvir koji sam naveo stoji u Ustavnoj povelji, rekao je ministar Ljajiæ.


Investitori često hrle za zlatom i drugim vrednim metalima u vreme finansijske neizvesnosti. Većina plemenitih metala stoga je profitirala od nestabilnosti kakvu je donela globalna recesija proteklih meseci, uzrokovana pandemijom korona virusa.\nKako je oporavak ekonomije od posledica pandemije prilično spor, investitori se okreću ulaganju u sigurnije oblike aktive, poput plemenitih metala, ali i kriptovaluta koje su i nastale tokom poslednje ekonomske krize 2009. godine.\nMeđutim, dok su cene zlata i srebra vrtoglavo rasle proteklih meseci, platina je zaostajala. Jedan od ključnih razloga je taj što se više koristi u industriji od ostalih metala, najviše za proizvodnju nakita, piše Si-En-En biznis.\nPlatina je i ključna komponenta katalizatora u automobilima koji se koriste za smanjenje izduvnih gasova. Tako je pad prodaje automobila širom sveta, zajedno sa porastom kupovine električnih vozila, naštetio potražnji za platinom. Međutim, pojedini stručnjaci smatraju da je platina sada spremna za održivi povratak. Nakon što je krajem matra cena platine po unci iznosila tek 600 dolara, sada se povećala na 840 dolara.\nPredsednik Sistema federalnih rezervi SAD (FED) Džerom Pauel nagovestio je da će Centralna banka verovatno zadržati kamate na nuli još nekoliko godina, što bi trebalo da umanji vrednost dolara. Stoga, kako kaže prodavac zlata Ed Moj, investitori bi mogli da ponovo pohrle prema alternativnoj imovini poput platine.\nPad vrednosti dolara uticaće na porast potražnje za svim metalima, ali platina ima mnogo više prostora za sustizanje zlata koje se trenutno kreće oko 1.850 dolara po unci. Vil Rajnd, izvršni direktor kompanije Granajt šers, rekao je da je platina trenutno izuzetno potcenjena u poređenju sa zlatom, što će se promeniti u skorije vreme.


Dan škole u šoping-centru\nZrenjaninska osnovna škola „Petar Petrović Njegoš” obeležila 44. rođendan kulturnim programom u „Aviv parku”, primeru moderne trgovine, a neki tu vezu nisu baš pozdravili.\nOsnovna škola „Petar Perović Njegoš, najveća u Zrenjaninu, nedavno je proslavila 44. rođendan, odnosno Dan škole, u „Avivu, savremenoj šoping zoni koja je pre godinu-dve podignuta na periferiji najvećeg banatskog grada. Nije najasnije šta je motivisalo prosvetne radnike, na čelu s direktorom škole, da decu dovedu da najsvečaniji dan svoje ustanove provedu u okruženju mnogobrojnih prodavnica, ali javnost se ne čudi samo zbog motiva. Na okupljanje u trgovačkom parku pozvana je i javnost: „Aviv park“ se preko medija obratio građanima da dođu kako bi svi zajedno proslavili Dan Osnovne škole „Petar Petrović Njegoš.\nŠkola je na svom sajtu posle praznika izvestnla da su „upriličene radionice na kojima smo pokazali eksperimente, priređeni su bazar domaće radinosti i priredba, pokazano je koliko su đaci naše škole naučili, koliko znaju da se raduju i da radost podele sa gostima, mališanima iz vrtića, OSŠ „9. maj“, KUD „Đerđef”, Gerontološog centra, Crvenog krsta i posetiocima“. Sumnjajući u dobronamernost veze uspostavljene između škole i trgovine, u Zrenjaninu se čuju i tvrdnje da je reč o upotrebi dece u marketinške svrhe.\nMiroslav Samardžić, politikolog i aktivista Zrenjaninskog socijalnog foruma, tim povodom kaže da se biznis smešta u centar društvenog života, favorizuju se one društvene veze koje su novčano posredovane, obeshrabruju one koje su utemeljene na moralu i solidarnosti. Deca se vaspitavaju tako da vrednosti komercijalne civilizacije prihvate kao najvažnije. Otuda je poseta trgovačkim središtima neka vrsta modernog hadžiluka. Sistem kreira korisne individue, podstiče decu da se ponašaju onako kako to odgovara potrebama akumulacije kapitala. Učenici u školi se obrazuju da bi bili dobri potrošači, a ne slobone individue i moralna bića, građani kao subjekti društvenog i političkog života. Komercijalna civilizapija dresira ljude tako da zadovoljstvo i uživanje nalaze samo u potrošnji robe. Nekada su decu vodili u pozorišta, muzeje, biblioteke, danas u šoping molove koji su postali nova svetilišta.\nSamo treba imati na umu da društvo ne može opstati ukoliko ne postoje i oni oblici ponašanja koji nisu novčano motivisani. Da bi neka zajednica opstala, deca u školi treba da uče Aristotela i Šekspira, a ne kako da uživaju u koka-koli, kaže Samardžić.\nTekst: Đure Đukića\ndeo intervjua iz dnevnog lista “Politika” od 23. maj 2017\nSastanak građana o problemu pijaće vode u Zrenjaninu – MZ Bagljaš\nO problemima vezanim za fabriku vode govorio je Zoran Dedić, novinar lista Zrenjanin. Razgovor je organizovao Zrenjaninski socijalni forum, a održan je u zrenjaninskoj MZ Bagljaš, 29. juna 2018.


RTCG - Radio Televizija Crne Gore - Nacionalni javni servis :: Politika :: Bez vladavine prava nema ni stabilnog ekonomskog razvoja\n20. 05. 2022. 16:30 >> 16:34\nĐUROVIĆ - POPA\n„Veoma cijenimo podršku Evropske unije u vremenima koja su za nama, a siguran sam da neće izostati ni u periodu koji slijedi. Uvjeren sam da će nova Vlada opravdati očekivanja“, kazao je ministar ekonomskog razvoja i turizma Goran Đurović tokom razgovora sa šeficom Delegacije EU u Crnoj Gori, Oanom Kristinom Popom.\nGovoreći o dva ključna stuba na kojima počiva nova Vlada, ministar je ocijenio da su pomaci u oblasti vladavine prava evidentni i naglasio da je fokus Ministarstva dalji ekonomski i turistički rast i razvoj Crne Gore, te stvoranje ambijenta koji će Crnu Goru pozicionirati kao sigurnu investicionu i turističku destinaciju, spremnu za nove investicije.\n„Cilj nam je privlačenje sigurnih investitora, stvaranje povoljne preduzetničke klime, predvidljivog poslovnog ambijenta kako bi se udarili temelji za buduće generacije koje treba da ostanu u Crnoj Gori, a znatno veću pažnju moramo obratiti i na mikro, mala i srednja preduzeća. Ona predstavljaju kičmu našeg ekonomskog sistema u kojoj leži snaga ekonomije. Došlo je vrijeme da stvaramo ambijent u kojem ne sagledavamo samo probleme nego i tražimo rješenja“, poručio je Đurović.\n„U nadležnosti ovog Ministarstva je i turizam, koji predstavlja glavnu privrednu granu. Vrijeme je da u ovoj oblasti promijenimo pristup i okrenemo se tržištima Zapadne Evrope kojima moramo pokazati naše ljepote, mogućnosti i sve potencijale za razvoj. Važno je da shvatimo da ulaganje u promociju i vidljivost Crne Gore nije trošak, već potreba koje će nam se višestruko vratiti, što je upravo jedan od prioriteta našeg rada“, naglasio je ministar.\nSagovornici su se saglasili da su vladavina prava i ekonomski razvoj usko povezani, da su dio istog pitanja, te da ne može biti stabilnog ekonomskog razvoja bez vladavine prava.\n„Veoma je izazovan potfolio Vašeg Ministarstva koji pokriva čak 8 pregovaračkih poglavlja uključujući zaštitu potrošača i posebno konkurentnost i EU je spremna da vam pruži svu neophodnu pomoć u tom procesu“, kazala je ambasadorka Popa. Ona je istakla da je neophodna i međuresorna saradnja za podršku MERT-u, posebno u oblastima diversifikacije privrede, osnaživanju malih i srednjih preduzeća , te promociju Crne Gore kao turističke destinacije.\n“Ovo je velika šansa i prilika za Crnu Goru. Čeka vas puno posla u kojem treba da učestvuju svi akteri društva i daju svoj puni doprinos“. Ambasadorka Popa čestitala je ministru mandat i poželjela dalji uspjeh u radu.\nGoran Đurović Oana Kristina Popa


372\tObjavljeno 22 jun 2021 Autor: Micro Mreza\nU prostorijama Društvenog doma Vrbaška prikazan je dokumentarno-istorijski film ''Golgota kozaračkog djeteta''.\nOvom prilikom kroz film kao savremeni medij priustni su mogli bolje da se upoznaju sa istorijom golgote naših predaka uz svjedočenje Bože Vidačkovića, dječaka Kozare koji je preživio sve strahote i užase ustaških logora u Sisku tokom Drugog svjetskog rata.\n''Film je rađen u skromnoj produkciji Kulturnog centra Gradiška, ali poruka koju on nosi daleko je veće važnosti nego na kom nivou je produkcija gledano sa tehničkog aspekta. Ne smijemo dozvoliti da naša istorija padne u zaborav, jer živih svjedoka je sada već ostalo malo, zbog toga je potrebno da film prezentujemo u obrazovnim istitucijama i time kod naše omladine podignemo svijest o važnosti kulture sjećanja. Takođe ne smijemo zaboraviti da se molimo za duše cijelih porodica poptuno nestalih u paklu logora Drugog svjestkog rata, a sramno zaboravljenih za koje sve ove godine nije bilo nikoga da se moli. Mi smo odlučni u svojim namjerama'', izjavio je Željko Blagojević, direktor Kulturnog centra Gradiška.\nPodsjećanja radi, trenutno se sprema film ''Djeca Kozare'' u režiji eminentnog režisera Loradana Zafranovića čiji scenario već nekoliko decenija čeka na svoju realizaciju, a prvi krug izbora za glumce održao se upravo u prostorijama Društvenog doma Vrbaška.\nKulturni centar Gradiška\tVrbaška


On je rekao na Kopaonik biznis forumu 2013, da su skijaši prepoznali kvalitete i prednosti staza na ovoj planini.\nSkijališta Srbije su, prema njegovim riječima, imala najbolju sezonu u posljednjih nekoliko godina, s obzirom da je to preduzeće krajem februara premašilo prihode u odnosu na sve prethodne seozone.\n“Planovi su nam veoma ambiciozni za sljedeću zimsku sezonu, i što se tiče Kopaonika, na primjer, planirana je nova žičara na Krčmaru”, naveo je Ljevnaić.\nOn je kazao da su ove godine predviđene investicije od 10 miliona evra za žičare Gvozdac i Krčmar, kao i da Skijališta Srbije predviđaju realizaciju pojedinih projekata putem javno – privatnog partnerstva.\nLjevnaić je dodao da će uskoro biti raspisan konkurs za izgradnju gondole putem javno privatnog partnerstva, koja će Brzeće povezati sa ski centrom Kopaonik. Tanjug\nTagovi: dejan ljevnaicinvesticijekopaonikski-centar


Prethodna vlast nije izgradila ni kilometar auto-puta - Istinomer\n“Prethodna vlast za 12 godina nije uspela da izgradi nijedan jedini kilometar auto-puta.”\nNarodna poslanica Srpske napredne stranke Ana Čarapić na sednici Narodne skupštine održanoj u drugoj polovini novembra ove godine, izjavila je da “prethodna vlast za 12 godina nije uspela da izgradi nijedan jedini kilometar auto-puta”.\nČarapić tom prilikom nije izostavila da napomene da je sadašnja vlast uspela da izgradi “320 kilometara auto-puta, rehabilituje na stotine kilometara postojećih puteva i železničku infrastrukturu”.\nKako bismo proverili da li je tvrdnja poslanice Čarapić tačna, pisali smo “Putevima Srbije” kao i Ministarstvu građevinarstva. Međutim, odgovori sa njihovih adresa nisu stigli.\nSiniša Dedeić 14. 11. 2019.\nNaš tim je podatke o broju izgrađenih kilometara auto-puta pronašao na sajtu statističkog zavoda Evropske unije.\nNaime, prema raspoloživim podacima Eurostata (iako oni od 2000. do 2005. nisu dostupni), vidimo da je u periodu od 2005. do 2012. godine izgrađeno ukupno 233 kilometra auto-puta.\nMilijana Rogač 9. 11. 2019.\nStoga, poslanica SNS-a Ana Čarapić, za izjavu da “prethodna vlast za 12 godina nije uspela da izgradi nijedan jedini kilometar auto-puta”, od Istinomera dobija ocenu – “kratke noge”.\nInače, utakmica oko svojatanja broja izgrađenih kilometara, kao i saga o izgradnji koridora, koja traje gotovo dve decenije, verno opisuju odnos između sadašnjih i prethodnih vlasti.\nNo, probijene rokove i neispunjena obećanja, građani sigurno mogu da zamere i jednima i drugima.\nNaslovna fotografija: Printscreen/Zvanični jutjub kanal SNS-a\nSNS Eurostat koridori auto-put


Razvoj situacije prema Iranu ALARMANTAN - Oglasila se Rusija | Najnovije vesti - Srbija danas\n21.05.2019. • 16:43 Srbija Danas/ Sputnjik\nPritisak Sjedinjenih Američkih Država na situaciju dobija veoma opasan karakter\nSituacija u vezi sa Iranom razvija se po veoma zabrinjavajućem scenariju, nju opasno podstiče Vašington i u takvoj situaciji važno je da impulsivnost pojedinih političkih lidera ne prevlada nad zdravim razumom, izjavio je novinarima direktor Spoljnoobaveštajne službe Rusije Sergej Nariškin.\nSVE PRETNJE DONALDA TRAMPA: "Ako Iran nešto uradi, suočiće se sa VELIKOM SILOM!"\n- Očigledno je da se situacija razvija prema veoma alarmantnom scenariju. Glavni razlog za sve je jasan – to je povlačenje Sjedinjenih Američkih Država iz takozvanog iranskog nuklearnog sporazuma, pri čemu je većina zemalja prilično uverena da Iran u potpunosti ispunjava svoje obaveze po tom sporazumu - rekao je Nariškin na marginama sastanka Saveta direktora bezbednosnih agencija i specijalnih službi zemalja-članica Zajednice nezavisnih država.\n- Zbog toga pritisak Sjedinjenih Američkih Država na situaciju dobija veoma opasan karakter. Ovde je važno da strane obuzdaju svoje emocije i impulse. U takvoj situaciji ne treba dozvoliti da impulsivnost pojedinih političkih lidera prevlada nad zdravim razumom, nad trezvenom analizom onoga što jeste i trezvenim zaključcima o tome koliko situacija može da postane opasna u slučaju donošenja određenih brzopletih odluka - dodao je Nariškin.\nŽESTOK ODGOVOR IRANA TRAMPU: Svi naši agresori su nestali! Genocidne primedbe nas neće uništiti! (FOTO)\nNa godišnjicu povlačenja Vašingtona iz nuklearnog sporazuma Iran je 8. maja najavio okončanje implementacije niza tačaka Zajedničkog sveobuhvatnog akcionog plana o iranskom nuklearnom programu, odnosno u onim delovima koji se tiču obogaćenog uranijuma i teške vode. Iran je objasnio preduzete mere kršenjem nuklearnog sporazuma od strane Sjedinjenih Američkih Država i uvođenjem sankcija Teheranu, kao i nemogućnošću preostalih članica Zajedničkog sveobuhvatnog akcionog plana (Nemačka, Francuska, Velika Britanija, Kina i Rusija) da adekvatno reše nastale probleme. S tim u vezi Iran je tim zemljama dao 60 dana da zaštite interese Irana, obećavajući da će se istovremeno vratiti izvršavanju suspendovanih obaveza ukoliko te države uspeju da reše probleme koji su nastali zbog postupaka Sjedinjenih Američkih Država.\nU ponedeljak je agencija Tasnim, pozivajući se na predstavnika Organizacije za atomsku energiju Irana Behruza Kamalvandija, saopštila da je Iran upozorio IAEA da povećava proizvodnju osiromašenog uranijuma četiri puta.\nRusija Iran Vašington Sergej Nariškin iranski nuklearni sporazum


Pampers Pants za najmlađe istraživače - Zdravlje i bezbednost - Ringeraja.rs\nBeba u tim trenutcima mora da prestane da istražuje svoj svet, zbog čega postaje razdražljiva. Pampers je zato odlučio da pomogne i na tržište plasirao Pampers Pants pelene u manjim veličinama - za bebe 6+ meseci starosti, koje su veoma lake za korišćenje i obezbeđuju do 12 sati zaštite od vlažnosti!\nKada napune 6 meseci, bebe žele da istražuju svet oko sebe. U ovom dobu one sede stabilno bez pomoći, puze sa igračkom u jednoj ruci, čvrsto stoje na nogama dok ih neko drži, podižu i drže predmete sa obe ruke, istražuju svoju okolinu... Ovo je vreme kada presvlačenje postaje izazov. Postoje trenuci kada, bez obzira na to koji trik izvučete iz rukava, vaša beba jednostavno nije zainteresovana za predstavu koju ste joj pripremili.\n„Od šestog meseca bebe ojačaju, postaju snažnije, što im pomaže da imaju više samopouzdanja pri pokretima. Radoznalost i želja da saznaju nove stvari takođe rastu, što dovodi do veoma aktivnih mališana koji sve više uvežbavaju svoje novo razvijene sposobnosti. Mame tada imaju vrlo važnu ulogu - treba da stimulišu mališane na pokret, a u isto vreme im pruže slobodu pokreta uz osećaj sigurnosti. Korišćenje Pampers Pants pelena može mnogo da pomogne, jer su elastične oko struka i imaju fleksibilan sistem koji osigurava slobodu pokreta, ali pruža isti nivo zaštite. Pampers Pants pelene navlače se lako, kao i obične gaćice, a nakon upotrebe ih jednostavno možete skinuti cepanjem sa strane,“ tvrdi prim dr Danijela Vukićević, dečiji fizijatar.\nPampers Pants pelene se lako oblače, pružaju osećaj udobnosti i čuvaju bebinu kožu suvom do 12 sati. Dizajnirane su za aktivne bebe već od 6+ meseci starosti i imaju samo dva koraka za oblačenje što se može videti na linku: oblačenje\nViše vremena za igru, novi pokreti, istraživanje i igranje uz Pampers Pants - načiniće jedno nezaboravno iskustvo i za roditelje i za bebe.